
OFTALMOLOGIE 
PENTRU ASISTENŢI MEDICALI 


CUVÂNT ÎNAINTE 


Cuvântul oftalmologie provine din cuvintele greceşti oph- 
talmos care înseamnă ochi şi logos care înseamnă cuvânt, dis- 
curs, Studiu, semnificaţia termenului fiind de știință a ochiului. 
Oftalmologia este o ramură importantă a medicinei, încadrată în 
grupa specialităţilor chirurgicale, care tratează atât anatomia, fi- 
ziologia, cât şi patologia analizatorului vizual. 

Lucrarea de faţă are la bază o bibliografie care include cele 
mai importante tratate de oftalmologie, dar şi din alte domenii, 
precum şi studii de mare actualitate. Prin aceasta, ne-am propus 
să realizăm un ghid practic, în care să se regăsească informații uti- 
le legate de aspectele clinice, diagnostice şi terapeutice ale celor 
mai importante patologii oculare. Sunt abordate noțiuni de anato- 
mie şi semiologie ale analizatorului vizual, aspecte clinice, para- 
clinice, diagnostice şi terapeutice ale principalelor afecțiuni care 
implică globul ocular și anexele sale. 

La finalul cărții, se află un capitol de teste prin care cititorul 
îşi poate autoevalua cunoştinţele dobândite în urma parcurgerii 
prezentului material. 

Prin conţinutul său, această lucrare vine în sprijinul elevilor 
şcolilor postliceale sanitare, asistenților medicali, optometriştilor, 
studenților la medicină şi farmacie etc. 


Autorii 


CAPITOLUL 1 


ANATOMIA ANALIZATORULUI VIZUAL 


Analizatorul vizual ocupă un loc foarte important în alcătuirea 
organismului, el asigurând aproximativ 90% dintre informaţiile 
primite din mediul extern. 

Ochiul are formă aproximativ sferică şi este uşor aplatizat supe- 
ro-inferior. Diametrul antero-posterior este de aproximativ 24 mm. 
Este situat în cavitatea orbitară. Aceasta, împreună cu pleoapele, 
protejează ochiul de factorii agresori externi: traumatisme, corpi 
străini, substanţe chimice etc. 

Globului ocular i se descriu trei tunici: externă, medie şi inter- 
nă. 

Tunica externă este formată din cornee şi scleră. 

Corneea este situată anterior, este transparentă şi avasculară. 
Constituie prima și cea mai importantă suprafață optică (dioptru) 
ce participă la refracție. Ea contribuie cu circa 60-70% la puterea 
dioptrică totală a ochiului. Este mai subţire în partea centrală și 
mai groasă spre periferie. 

La joncţiunea dintre cornee şi scleră se află /imbul sclero-cor- 
neean. 

Sclera continuă posterior corneea; este opacă, de culoare alb- 
sidefie, iar pe suprafaţa ei se inserează muşchii extrinseci a1 ochiu- 
lui. 

Între cele două structuri se delimitează un şanţ, numit canalul 
lui Schlemm, prin care trece umoarea apoasă. 

Tunica medie, numită şi uvee, reprezintă membrana vascula- 
ră a ochiului, fiind alcătuită din iris, corp ciliar şi coroidă. 

Irisul, situat anterior, este o membrană în formă de disc, care 
prezintă un orificiu central numit pupilă. El reglează cantitatea de 
lumină ce ajunge la nivelul retinei. Culoarea irisului variază de la 
individ la individ. 

În unghiul irido-corneean se găsește rețeaua trabeculară, for- 
mată din lame separate de spaţii trabeculare, al căror rol este de 
a evacua umoarea apoasă din camera anterioară; aceasta ajunge 
în canalul lui Schlemm și apoi în circulaţia venoasă şi limfatică. 

Adaptarea la lumină. Irisul îndeplineşte rolul de diafragmă 
a ochiului, limitând fluxul luminos care ajunge pe retină. Când 
luminozitatea ambiantă este slabă, fibrele radiale ale irisului se 
contractă producând midriază; atunci când luminozitatea este 
crescută, excesivă, fibrele circulare produc mioză. 

Corpul ciliar este segmentul intermediar al uveei, alcătuit din 
procesele ciliare, care secretă umoarea apoasă, şi mușchiul ciliar, 
care intervine în acomodaţie prin acţiunea sa asupra cristalinului. 

Coroida se află situată posterior și prezintă un orificiu pentru 
nervul optic. Asigură elementele nutritive pentru epiteliul pig- 
mentar şi fotoreceptorii retinieni. 

Tunica internă este reprezentată de retină, receptorul vizual 
propriu-zis, cu o suprafață de aproximativ 2 cm?. Retina este mem- 
brana nervoasă a ochiului alcătuită din zece straturi de celule din- 
tre care menţionăm epiteliul pigmentar şi fotoreceptorii. 

Epiteliul pigmentar este format dintr-un singur şir de celule 
epiteliale care conţin un pigment numit melanină, ce absoarbe 
lumina. Epiteliul pigmentar asigură nutriția retinei. 

Fotoreceptorii transformă undele luminoase ajunse pe supra- 
faţa retinei în influx nervos. 

Fotoreceptorii sunt de două feluri: cu conuri şi cu bastonaşe. 

Concentrarea maximă a celulelor cu conuri este realizată la 
nivelul maculei. Acestea permit perceperea culorilor. Pizmentul 
fotosensibil al conurilor este iodopsina. 

Spre periferie, scade numărul celulelor cu conuri şi creşte cel 
al celulelor cu bastonaşe. Pigmentul acestora este rodopsina. Peri- 
feria retiniană este cea care asigură maximul vederii nocturne, ca- 
re apreciază diferenţele între alb, negru şi cenușiu. 

În centrul retinei se află papila nervului optic, care corespun- 
de orificiului de ieşire a nervului optic și de trecere a arterei şi ve- 
nei centrale a ochiului. 

Dinspre anterior spre posterior, conţinutul propriu-zis al glo- 
bului ocular este constituit din: 

— umoarea apoasă — este un lichid transparent secretat de pro- 
cesele ciliare, care trece în camera anterioară (situată între fața 
posterioară a corneei şi fața anterioară a irisului) prin pupilă şi 
se elimină prin canalul lui Schlemm; 

— cristalinul — lentilă biconvexă, transparentă, situată posterior 
faţă de iris; între cristalin şi iris se delimitează camera poste- 
rioară. Cristalinul este înconjurat de un ligament circular, zo- 
nula lui Zinn, pe care se inserează muşchii ciliari. Prin puterea 
sa de acomodaţie, permite focalizarea luminii la nivelul retinei. 
Cristalinul îşi poate modifica refracția cu ajutorul mușchiului 
ciliar, permiţând o imagine clară atât pentru vederea la distanță, 
cât și pentru cea de aproape; 

— corpul vitros — gel transparent care umple spaţiul dintre cris- 
talin şi retină şi menţine volumul globului ocular. Este alcătuit 
din apă, acid hialuronic şi colagen; transmite razele de lumină 
de la cristalin la retină. Este produs in utero şi nu se regene- 
rează niciodată; poate fi îndepărtat prin vitrectomie şi înlocuit 
cu ser fiziologic. | 

Anexele globului ocular 
1. Musculatura extrinsecă a globului ocular permite orientarea 
axului vederii în direcția obiectului fixat. 


Tabelul 1. Muşchii oculomotori 


— Muşchiul drept 
superior 


— Ridică globul ocular, 
efect de adducție şi 
rotaţie internă 

— Coboară ochiul, efect 
de adducţie şi rotație 
externă 

—. Muşchiul drept intern |-— Mişcări de lateralitate 
(spre medial) 

— Mişcări de lateralitate 

extern (spre exterior) 

B. Mușchii oblici ai |- Mușchiul oblic mare Rotator intern, 

globului ocular abducţia şi coborârea 

ochiului 

— Muşchiul oblic mic Efect rotator extern 

— Mușchiul ridicător al |- Ridică pleoapa 

pleoapei superioare superioară 


A. Mușşchii drepţi 
ai globului ocular 


— Mușchiul drept 
inferior 


— Muşchiul drept 


C. Muşchiul 
ridicător al 
pleoapei superioare 


Inervaţia este asigurată de nervul cranian II] (oculomotor) pen- 
tru dreptul superior, inferior şi intern, nervul VI (abducens) pentru 
dreptul extern, nervul IV (trohlear) pentru mușchiul oblic mare şi 
nervul VI pentru mușchiul oblic mic. 

2. Conjunctiva este o membrană cu rol de protecție, care tape- 
tează faţa anterioară a globului ocular şi cea internă a pleoape- 
lor. Este bogat vascularizată şi inervată, conținând numeroşi 

„receptori senzitivi. 

3. Pleoapele au rolul de a proteja ochiul. Pleoapa superioară este 

mai mobilă, datorită acțiunii mușchiului ridicător al pleoapei 

superioare. Pe marginea pleoapelor, în porțiunea medială, se 
găsesc orificiile canalelor lacrimale, numite punct lacrimal su- 
perior şi inferior. Pe marginea liberă a pleoapelor se inserează 
cilii. Fiecare folicul ciliar conţine două glande sebacee Zeiss. 
Tot pe marginea pleoapelor, în partea posterioară, se deschid 
glandele sebacee Meibomius. Prin produşii de secreție partici- 
pă la formarea stratului lipidic extern al filmului lacrimal. 

4. Aparatul lacrimal. Este constituit dintr-un segment secretor 
reprezentat de glanda lacrimală principală (asigură secreția la- 
crimală reflexă), glandele accesorii (produc secreția lacrimală 
de bază) şi căile lacrimale, reprezentate de canaliculele nazo- 
lacrimale, ce elimină lacrimile în cavitatea nazală. 

Filmul lacrimal este compus din trei straturi: stratul mucos, 
profund, stratul apos intermediar şi stratul lipidic, superficial. 


Tabelul 2. 
Rolul filmului lacrimal 


> Protejează suprafața oculară împotriva agresiunii unor fac- 


tori externi (fum, praf) 


> Contribuie la claritatea vederii 


Impulsul de a clipi este un act reflex cauzat de subțierea şi 
evaporarea filmului lacrimal. Prin clipit, filmul lacrimal este în- 
tins pe suprafaţa ochiului. 


CAPITOLUL 2 


SEMIOLOGIA AFECȚIUNILOR 
OFTALMOLOGICE 
Principalele semne și simptome prezente la 
pacienţii cu afecţiuni oftalmologice 


2.1. Scăderea acuităţii vizuale 


Acuitatea vizuală exprimă capacitatea ochiului de a distin- 
ge şi aprecia forma, dimensiunea și detaliile diverselor elemente 
din spaţiu. 

Determinarea acuităţii vizuale se face în cabinetul oftalmolo- 
gic, cu ajutorul optotipului, ce prezintă litere, cifre, semne, desene. 

Scăderea acuităţii vizuale este cel mai frecvent simptom pen- 
tru care pacienții se prezintă în cabinetele de oftalmologie. 

Cauzele sunt multiple, după cum se observă în tabelul de mai 
jos. 


Tabelul 3. 


Cauzele scăderii acuităţii vizuale 


> Xeroftalmie 

> Prezbiopie 


> Keratite 


> Corpi străi 


> Degenerescenţă maculară legată de vârstă 


> Dezlipire de retină 


4 ji 
> Uveită anterioară 


Scăderea acuităţii vizuale poate afecta activitatea de zi cu zi: 
desfășurarea activității profesionale, deplasarea și orientarea în 
spaţiu, scrisul, cititul etc. 


2.2. Durerea oculară 


Durerea oculară poate fi spontană sau poate surveni la apăsa- 
rea sau la mișcarea globilor oculari. 

Apare în caz de oboseală oculară marcată, glaucom acut cu 
unghi închis, contuzii, plăgi, endoftalmită etc. 


2.3. Fotofobia 


Fotofobia este o senzație neplăcută resimţită de pacient, produ- 
să de expunerea la lumină, atât naturală, cât şi artificială. Senzaţia 
de disconfort apare mai acut la trecerea de la întuneric la lumină. 

Este un simptom nespecific, în cadrul unor afecţiuni precum 
eroziuni corneene, keratite, uveite, glaucom acut etc., dar poate fi 
întâlnit şi în afara condiţiilor patologice. 

În cele mai multe cazuri nu are semnificaţie patologică Şi se 
poate ameliora prin purtarea ochelarilor cu lentile fotocromatice. 


2.4. Exoftalmia 


Exoftalmia reprezintă deplasarea în afară a globului ocular. 
Poate fi: 

— unilaterală sau bilaterală; 

reductibilă sau ireductibilă; 


— pulsatilă sau nepulsatilă; 


axială sau laterală. 
Printre cauze se numără tumorile, boala Basedow, traumatis- 
mele orbitare. 

Pentru explorarea exoftalmiei sunt necesare: anamneza, exa- 
menul local, determinarea acuităţii vizuale, câmpul vizual, exa- 
men radiologic, CT, RMN. 

Tratamentul implică tratarea cauzei, în rare cazuri fiind nece- 
sară corecția chirurgicală. 


2.5. Enoftalmia 


Enoftalmia reprezintă înfundarea globului ocular în orbită, 
putând fi uni- sau bilaterală. 
— Enoftalmia unilaterală — apare în fractura orbitei, soldată cu 
prăbușirea planşeului orbitar. 
-— Enoftalmia bilaterală — este întâlnită în stările caşectice, mal- 
nutriţie, boli diareice severe, sindrom Claude-Bernard-Horner. 
Tratamentul constă în corectarea cauzei. 

2.6. Mioza 


Mioza reprezintă contractarea pupilei. Poate apărea fiziolo- 
gic, la expunerea la o lumină mai puternică, sau patologic, în ca- 
zul paraliziei nervului simpatic, în special în sindromul Claude- 
Bernard-Horner (enoftalmie, mioză, ptoză palpebrală). 


2.7. Midriaza 


Midriaza este o dilatare a pupilei, care apare ca o reacţie nor- 
mală în lumina slabă. Apare după administrarea unor medica- 
mente cu efect midriatic (Mydriacil, Mydrum), dar şi în trauma- 
tisme ale globului ocular, consumul exagerat de alcool, consu- 
mul de stupefiante. 


2.8. Diplopia 


Diplopia reprezintă perceperea de către pacient a două ima- 
gini suprapuse ale aceluiaşi obiect. 

Diplopia poate fi monoculară sau binoculară şi apare în as- 
tigmatism, distrofie corneeană, subluxaţii ale cristalinului, mi- 
astenia gravis, la debutul unor cataracte, afectarea nervilor sau 
mușchilor oculomotori (de origine traumatică, tumorală, diabet 
zaharat, miastenie etc.). 

Tratamentul constă în corectarea cauzei. 


2.9. Cecitatea 


Cecitatea este definită ca o scădere importantă a acuităţii vizu- 
ale, până la pierderea totală a vederii. Cecitatea poate fi parţială 
sau totală (pierderea percepţiei luminoase). 

Tabelul 4. 


Principalele cauze de orbire în lume 
> Traumatisme 
>» Retinopatie diabetică 
|>_Infecţie gonococică a nou-născutului 


> Dezlipire de retină 


> | Saturmism 


Se apreciază că la nivel mondial, numărul orbilor era de apro- 
ximativ 35 de milioane în anul 1995, iar în 2000 depăşea 40 de 
milioane. 

Numărul mare de nevăzători se poate datora întârzierii pre- 
zentării la medic, afecţiunilor oculare netratate corespunzător 
prin insuficienta pregătire a personalului sanitar, deficitului de 
medici specialişti oftalmologi (mai ales în țările în curs de dez- 
voltare), igiena deficitară, practici empirice dăunătoare etc. 


2.10. Hemeralopia 


Numită şi cecitate crepusculară, hemeralopia reprezintă in- 
capacitatea ochiului de a se adapta la lumina obscură. Poate fi: 
— esenţială — ereditară, congenitală; 

— dobândită — în carenţe vitaminice, afecțiuni generale sau ocu- 
lare. 

Hemeralopia apare în contexte clinice diferite: carenţe vita- 
minice (carenţa de vitamina A), anemii, leucemii, diabet zaharat, 

maladii hepatice sau renale, afecțiuni ale căilor optice, afecţiuni 


retiniene. 


2.11. Secreţiile oculare 


Infecţiile oculare interesează cel mai adesea pleoapele şi con- 
junctiva. Flora bacteriană întâlnită în aceste regiuni este repre- 
zentată de Staphylococcus epidermidis, Corynebacterii nepato- 
gene, Streptococcus viridans. În cadrul unei infecţii oculare se 
pot izola Streptococcus piogenes, Streptococcus pneumoniae, 
Pseudomonas aeruginosa, Haemophilus influenzae etc. 

Aspectul macroscopic al secreţiilor este diferit: mucos, muco- 
purulent, purulent, în funcţie de agentul patogen implicat. 

Examenul secreției conjunctivale cuprinde: recoltarea, izola- 
rea şi identificarea germenului patogen, examinarea la microscop 
a frotiurilor colorate Gram, examen citologic, examen virusologic. 


2.12. Ochiul roșu 


Coloraţia roşie-violacee a conjunctivei — hiperemia conjunc- 
tivală — apare în contexte clinice diferite, cum ar fi oboseală ocu- 
lară, insomnie, prezenţa unui corp străin, conjunctivite, keratite, 
uveită anterioară, abraziuni corneene, glaucom acut, traumatis- 
me oculare. 


2.13. Ptoza palpebrală 


Ptoza palpebrală reprezintă deplasarea în sens gravitațional a 
pleoapei, având numeroase cauze: afectarea nervului oculomo- 
tor, afectarea mușchilor extrinseci ai globului ocular, miastenia 
gravis, traumatisme oculare; de asemenea, poate fi congenitală. 

Poate fi uni- sau bilaterală, parțială sau totală. Fanta palpebra- 
lă este micşorată, iar bolnavii au un aspect somnoros, mergând 

cu capul flectat pe spate şi cu fruntea încreţită, pentru a compensa 
insuficienta ridicare a pleoapei. 
Rezolvarea este exclusiv chirurgicală. 


2.14. Xeroftalmia 


Xeroftalmia se caracterizează prin uscarea corneei şi a con- 
junctivei, fiind asociată de obicei cu carenţa de vitamina A (pre- 
zentă mai ales la copiii din țările în curs de dezvoltare). Alte ca- 
uze de xeroftalmie sunt: sindromul Sjăgren, artrita reumatoidă, 
lupusul eritematos sistemic, sclerodermia. 

Conjunctiva este cutată și prezintă pe suprafaţa sa pete albe cu 
aspect grunjos, datorate absenței lacrimilor. 

Pentru stabilirea diagnosticului este importantă efectuarea 
anamnezei şi a examenului local, ce vor evidenția semnele şi simp- 
tomele specifice: senzație de corp străin, senzație de uscăciune a 
corneei, usturime, hiperlăcrimare. Confirmarea diagnosticului se 
face cu ajutorul testului Schirmer care măsoară cantitativ filmul la- 
crimal. 

În absenţa tratamentului, xeroftalmia înregistrează o progre- 
sie lentă spre cecitate. Tratamentul constă în corectarea carenţei 
de vitamina A şi administrarea de lacrimi artificiale. 


2.15. Nistagmusul 


Nistagmusul se caracterizează prin mişcări involuntare, saca- 
date, ale globilor oculari, pe direcție orizontală, verticală sau cir- 
culară. 

Afecţiunea poate fi congenitală sau dobândită. 

1. Nistagmusul congenital — poate însoți cataracta congenitală, 
strabismul, albinismul, hidrocefalia, toxoplasmoza cerebrală; 
este mai accentuat la oboseală, emoții puternice, citit. 

2. Nistagmusul dobândit — apare începând de la vârsta adoles- 
cenţei şi constituie semnul unor afecțiuni cum ar fi: tumorile 
cerebrale sau vestibulare, scleroza în plăci. 


CAPITOLUL 3 


PRINCIPALELE AFECŢIUNI 
OFTALMOLOGICE 


3.1. Viciile de refracție 


Viciile de refracție, numite şi ametropii, reprezintă modifi- 
cări ale refracției în care razele paralele de la infinit alcătuiesc 
unul sau mai multe focare, situate în faţa sau în spatele retinei. 

Viciile de refracție se clasifică în funcţie de raportul dintre fo- 
carul razelor paralele şi retină, în: 

— hipermetropie; 

— miopie; 

— astigmatism. 


3.1.1. Hipermetropia 

Definiţie. Hipermetropia este o tulburare de refracție în care 
focarul razelor paralele de la infinit se situează în spatele retinei. 

În etiologia hipermetropiei se menţionează: scurtarea axului 
antero-posterior, tumori orbitare, diabet zaharat. 

Simptomatologie. Pacienţii cu hipermetropie au acuitatea vi- 
zuală scăzută atât la distanţă, cât şi la aproape şi acuză cefalee, 
vedere încețoşată, oboseală oculară. 

Fig. 1. A — ochi hipermetrop; 
B — corecţia hipermetropiei cu lentilă convergentă. 


După valoarea dioptrică, hipermetropia poate fi: 

— mică: 0: +3D; 

— medie : +3D: +6D; 

— mare: peste +6D. 

Diagnosticul de hipermetropie se bazează pe simptomatolo- 
gie, măsurarea acuităţii vizuale, examen biomicroscopic, autore- 
fractometrie cu şi fără cicloplegie. 

Tratamentul corect al hipermetropiei constă în corecție optică 
cu lentile convergente notate cu (+). Lentilele pot fi aeriene sau 
de contact. De asemenea, se poate corecta prin intervenţie laser. 

În evoluţie, hipermetropia se poate complica cu strabism con- 
vergent, spasm acomodativ, glaucom cu unghi închis. 


3.1.2. Miopia 
Definiţie. Miopia este o ametropie în care focarul razelor pa- 
ralele de la infinit se află în faţa retinei. 
Printre cauzele care concură la apariţia miopiei se numără: 
— factorii ereditari, incriminaţi în aproape 90% dintre cazuri; 
— asocierea unor patologii precum toxoplasmoza, sindromul 
Marfan etc. 

Fig. 2. A — ochiul miop; 
B — corecţia miopiei cu lentilă divergentă. 


Clasificarea miopiilor 
I. După valoarea dioptriei, miopia poate fi: 

— mică: 0: -3 D; 

— medie: -3 D:-6D; 

— mare : peste 6 D. 
II. După gradul de alterare a structurilor globului ocular: 

— miopie simplă — cea mai frecventă formă, în care globul ocu- 
lar este normal; 

— miopie degenerativă — caracterizată prin afectarea structurilor 
oculare. 


Miopia simplă 

Se datorează factorilor ereditari şi se caracterizează prin vede- 
re neclară la distanță, precum şi prin micşorarea fantei palpebra- 
le, ca mecanism compensator. 

Progresia miopici are loc lent, până la vârsta de 25 de ani, 
când se stabilizează. 

Tratamentul constă în corecție optică cu lentile divergente no- 
tate cu (—), alegându-se cea mai slabă lentilă care asigură un ma- 
xim de acuitate vizuală. 

Miopia degenerativă 

Miopia degenerativă se transmite genetic, tulburările de refrac- 
ţie fiind prezente încă de la naştere, cu valori de peste -10D. Pro- 
gresia are loc pe tot parcursul vieții. 

La apariţia acestei forme de miopie sunt implicaţi atât factorii 
genetici, cât şi patologii diverse precum: toxoplasmoză, sindrom 
Marfan, inflamații sclero-corneene. 

Simptomatologia constă în acuitate vizuală scăzută chiar și 
sub corecție optică, şi micşorarea câmpului vizual. 

Obiectiv, se caracterizează prin afectarea tuturor structurilor 
oculare. 

În evoluţie, complicațiile pot fi: cataracta, luxaţia cristalinu- 
lui, dezlipirea de retină. 

Diagnosticarea miopiei se poate realiza în cadrul unui simplu 
examen oftalmologic. Elementele necesare stabilirii diagnosticu- 
lui sunt: anamneza (prin care se urmărește evidențierea antece- 
dentelor patologice, precum şi a cazurilor de miopie prezente în 
familie), măsurarea acuităţii vizuale la distanţă şi aproape, auto- 
refractometrie. 

Tratament: corecţia acuității vizuale, administrarea de vita- 
mine (A, B, C, E) perioade de repaus ocular mai ales la utilizarea 
îndelungată a vederii de aproape. 


3.1.3. Astigmatismul 

Definiţie. Astigmatismul este o tulburare de refracție în care 
focarul razelor paralele de la infinit nu este punctiform, rezultând 
focare regulate sau neregulate, alcătuite din mai multe puncte. 

Se datorează unor neregularități ale corneei, atât în ceea ce 
priveşte suprafaţa, cât şi forma acesteia. Modificările cristalinu- 
lui au fost incriminate într-un număr restrâns de cazuri. 

Etiologie. Cele mai multe astigmatisme se situează în jurul 
a 1-2D. Se apreciază că aproximativ 20% dintre copiii de vârstă 
şcolară prezintă astigmatism, cu valori între 0,25D — 1D. 

Un astigmatism de până la 0,75D este considerat fiziologic. 

Fig. 3. A — ochiul astigmatic; B — corecția astigmatismului. 


Apariţia astigmatismului se datorează unor cicatrici post-tra- 
umatice sau post-inflamatorii, tumori orbitare, tumori ale pleoa- 
pei superioare etc. 

După poziţia focarelor în raport cu retina, astigmatismul poa- 
te fi: 

— miopic — focarele se formează în fața retinei; 

— hipermetropic — focarele se formează în spatele retinei; 

— mixt — un focar înainte şi unul în spatele retinei. 

Simptomatologia cuprinde lăcrimare, oboseală oculară, cefa- 
lee, fotofobie, scăderea acuităţii vizuale la distanţă şi la aproape. 
În unele cazuri, aceste manifestări pot lipsi sau sunt minime, ne- 
remarcate de pacient. 

Diagnosticul se poate stabili în cadrul unui examen oftalmo- 
logic de.rutină, prin anamneză, determinarea acuităţii vizuale la 
distanță şi la aproape, aurefractometrie, examen biomicroscopic. 

Tratamentul constă în corecție optică cu lentile cilindrice sau 
sferocilindrice ; corecţia se mai poate realiza şi prin intervenție 
laser. 

3.2. Ambliopia 


Definiţie. Ambliopia reprezintă o scădere uni- sau bilaterală 
a acuităţii vizuale, în etiologia căreia se menționează strabismul, 
ametropiile mari, nistagmusul, anizometropia, cataracta conge- 
nitală unilaterală. 

Aproximaitv 2-4% din populaţia unei țări prezintă ambliopie. 

În funcţie de gradul alterării acuităţii vizuale, ambliopia poa- 
te fi: 

— ușoară: AV= 0,3- 0,8; 
— medie: AV= 0.1- 0,3; 
— severă: AV= <0,1; 

În majoritatea cazurilor, diagnosticul precoce şi instituirea 
tratamentului corect duc la vindecarea ambliopiei. 

Pentru ca tratamentul să aibă rezultate cât mai bune, diagnos- 
ticarea ambliopiei trebuie să se facă la o vârstă cât mai mică, re- 
spectiv 4-6 ani. De aceea, este necesar screening-ul în rândul 
preşcolarilor. 

Cea mai veche, dar încă cea mai eficientă metodă de tratament 
rămâne ocluzia ochiului sănătos. Tratamentul este în general greu 
de acceptat de către copii. Complianţa la tratament trebuie obți- 
nută atât din partea copiilor, cât şi a părinților. Pentru aceasta, stu- 
diile clinice au arătat că ocluzia este mai uşor acceptată dacă cei 
mici sunt internaţi în centre speciale pentru dezambliopizare, de- 
cât dacă sunt trataţi în ambulator. 

Întreruperea bruscă a tratamentului este urmată, de obicei, de 
o scădere a acuităţii vizuale. 


3.3. Prezbiopia 


Definiţie. Prezbiopia este o tulburare fiziologică a vederii de 
aproape instalată după vârsta de 40 de ani. 

În condiţii normale, ochiul emetrop utilizează patru dioptrii 
pentru vederea de aproape. La vârsta de 43-45 de ani, amplitu- 

dinea acomodaţiei scade la 3,5 dioptrii, astfel încât vederea de 
aproape nu va mai fi clară. Pe măsura înaintării în vârstă, această 
amplitudine scade din ce în ce mai mult. 

Cristalinul este o lentilă flexibilă care îşi poate modifica for- 
ma (curbura) cu ajutorul mușchiului ciliar. Când ochiul privește 
la distanță, mușchiul ciliar se relaxează în timp ce la aproape se 
contractă şi cristalinul se curbează, schimbând astfel puterea de 
focalizare. 

Scăderea amplitudinii acomodaţiei se datorează diminvării 
înaintarea în vârstă. 

Prezbiopii au tendinţa de a îndepărta obiectele sau suprafața 
de lectură. Subiectiv acuză cefalee, înțepături oculare şi obosea- 
lă la lectură. 

Diagnosticul de prezbiopie este ușor de stabilit în cadrul unui 
examen oftalmologic de rutină. 

Corecţia se realizează cu ajutorul lentilelor convergente cu va- 
loare dioptrică progresiv crescută, începând de la +0,5D. Lentilele 
prescrise pentru prezbiopie corectează numai vederea de aproape. 
Pacienţii pot opta pentru purtarea a două perechi de ochelari — de 
aproape şi de distanță, sau pentru un singur ochelar cu lentile bi- 
focale sau progresive, care asigură simultan corecția atât pentru 
vederea la distanță, cât şi pentru apropiere. 


3.4. Blefarita 


Definiţie. Blefarita reprezintă inflamaţia marginii libere a 
pleoapei. Este o afecțiune cu tendință la recidivă, asociată frec- 
vent cu conjunctivita (blefaroconjunctivita). 

Localizarea la nivelul marginii libere a pleoapelor se dato- 
rează prezenţei cililor şi a glandelor anexate acestora, precum şi 
existenţei orificiilor de deschidere a glandelor Meibomius. 

Etiologie. Din punct de vedere etiologic, în cele mai multe ca- 
zuri au fost izolați Staphylococcus epidermidis şi Staphylococcus 
aureus. 


Tabelul 5. 


P— 


Factorii care favorizează apariţia blefaritelor 


> Stările de imunodepresie 


> Tegumentul deschis la culoare (persoanele blonde sau 
roşcate fiind mai expuse îmbolnăvirilor) 


Clasificarea pe criteriul clinic al blefaritelor, le împarte în: 

- blefarite eritematoase (manifestate prin prurit, usturimi, con- 
gestie şi tumefacție a marginii libere a pleoapei); 

— blefarite scuamoase (manifestate prin eritem, tumefacţie, scua- 
me gălbui); 

— blefarite ulceroase (care constau într-o infecţie stafilococică 
localizată la rădăcina cililor, care se transmite de la un cil la al- 
tul rezultând microabcese). 

Diagnosticul se bazează pe acuzele pacientului, dar şi pe exa- 
menul clinic local, împreună cu aspectul observat la examinarea 
la biomicroscop. 

Principii de tratament: 

— tratarea dermatitei seboreice a feţei şi a pielii păroase a ca- 

pului; 


Vi ian 

— igiena riguroasă a pleoapelor: îndepărtarea scuamelor şi a 
secreţiilor uscate, aplicarea de comprese cu ser fiziologic, 
spălare cu preparate speciale de tip șampon, 

— administrarea de coliruri sau unguente cu antibiotice. 

Complicaţiile apar mai ales în urma cronicizării blefaritelor: 

orjelet, conjunctivită cronică, keratită punctată superficială, ke- 
ratită foliculară. 


3.5. Orjeletul 


Definiţie. Orjeletul este o infecţie de natură stafilococică a 
glandelor sebacee de la nivelul pleoapelor, atât superioare, cât şi 
inferioare. 

Factori favorizanţi: 
atingerea frecventă a pleoapelor cu mâinile murdare; 
diabetul zaharat; 
blefaritele; 
folosirea unor produse cosmetice de tip rimel, creion derma- 
tograf etc. 

Clinic, pacientul prezintă la nivelul pleoapei o tumefacție ca- 
re evoluează spre abces; de cele mai multe ori, acesta este centrat 
de un cil. Este însoţit de lăcrimare, durere în regiunea palpebrală, 


senzaţie de arsură oculară. 

Principii de tratament. Profilactic, se recomandă: evitarea 
atingerii frecvente a pleoapelor cu mâinile murdare și a folosi- 
rii aceluiaşi rimel sau creion dermatograf mai mult de şase luni, 
controlul diabetului zaharat, tratarea blefaritelor. 

În stadiul de debut se aplică comprese reci, pentru reducerea 
până la dispariţie a simptomatologiei. 

În stadiile avansate, se aplică local căldură uscată, care fa- 
vorizează abcedarea. De obicei, abcedarea survine la aproxima- 
tiv 72 de ore de la debutul procesului inflamator. După formarea 

abcesului, acesta drenează spontan, drenajul fiind favorizat de în- 
depărtarea cilului din centrul abcesului. 

În unele cazuri, evacuarea spontană a colecţiei purulente nu 
se produce, impunându-se drenajul chirurgical. 

Local, se aplică unguente sau coliruri cu antibiotice (cloram- 
fenicol, kanamicină, gentamicină). 

Evoluție. După evacuarea abcesului, vindecarea se poate face 
fără sechele. În evoluţie, orjeletul se poate complica cu recidive 
frecvente, abcese multiple, flegmon palpebral etc. 


3.6. Dacriocistita 


Definiţie. Dacriocistita reprezintă inflamaţia acută sau croni- 
că a sacului lacrimal, infecția survenind în majoritatea cazurilor, 
secundar obstrucției canalului lacrimonazal. 

Simptomatologie. Din punct de vedere clinic, se disting două 
forme evolutive: 

a) dacriocistita acută — manifestată prin înroşirea și inflamarea 
ţesuturilor de la nivelul sacului lacrimal, febră, durere conti- 
nuă care iradiază spre frunte şi spre rădăcina nasului; ca ur- 
mare a inflamaţiei, se acumulează o colecţie purulentă, care 
se elimină la suprafaţa tegumentului; 

b) dacriocistita cronică — evoluţia este latentă, manifestată prin 
tumefacția sacului lacrimal, lăcrimare şi eliminarea unei 
secreții mucopurulente. 

Diagnostic. Se bazează pe simptomatologie şi examenul cli- 
nic local. | 

Tratamentul presupune administrarea antibioticelor pe cale 
sistemică, dar şi în administrare topică, incizia colecţiei pentru 
evacuarea secreției purulente şi dezobstrucţia canalului lacrimo- 
nazal. În multe cazuri, este necesară practicarea dacriocistorinos- 

tomici, aceasta fiind o intervenţie chirurgicală cu ajutorul căreia 
se restabileşte comunicarea între canalul lacrimonazal şi cavita- 
tea nazală. 


3.7. Sindromul de ochi uscat 


Suprafaţa oculară (corneea) este permanent lubrifiată de fil- 
mul lacrimal. O alterare cantitativă sau calitativă a acestuia duce 
la apariţia sindromului de ochi uscat. 


Tabelul 6. 


Cauzele sindromului de ochi uscat 


il 


praf 


— Unele boli sistemice: lupus sistemic diseminat, artrita 
reumatoidă 


Tablou clinic. Pacienţii care suferă de acest sindrom acuză 
senzația de uscăciune a ochilor, înțepături oculare, usturime, ar- 
suri, senzaţie de corp străin, fotofobie. 

Diagnosticul se bazează pe acuzele pacientului. 

Tratamentul constă în administrarea de lacrimi artificiale, cu 
o compoziţie asemănătoare lacrimilor naturale, având rolul de a 
umidifica suprafaţa oculară. Dacă există posibilitatea, se corec- 
tează cauza (se schimbă medicația, se încearcă renunțarea la fu- 
mat etc.). 

3.8. Conjunctivitele 


Definiţie. Sunt cele mai frecvente afecţiuni inflamatorii ale 
conjunctivei. Interesează toate categoriile de vârstă. Varietatea de 
forme clinice (virale, bacteriene, fungice, antigenice) se caracteri- 
zează printr-un tablou clinic comun, însă există şi unele diferenţe 
care ajută la stabilirea etiologiei şi a tratamentului corespunzător. 

Istoricul pacientului oferă adesea indicii importante confirma- 
te apoi prin examenul clinic local şi prin testele de laborator. 

Etiologie. Conjunctiva este expusă microorganismelor, dar şi 
acţiunii externe a unor substanţe cu potenţial nociv. Ca metode de 
apărare împotriva acestora se menționează prezenţa lacrimilor, ca- 
re spală suprafața oculară, precum şi compoziţia lacrimilor, aces- 
tea conținând lizozim, IgA, IgG, care împiedică dezvoltarea ger- 
menilor. 

În mod normal, conjunctiva nu este sterilă, astfel încât izolarea 
unui microorganism nu demonstrează cauzalitatea. 

Clasificarea conjunctivitelor 

Clasificarea conjunctivitelor în funcție de etiologie: 

— conjunctivite bacteriene; 

— conjunctivite virale; 

— conjunctivite alergice; 

— conjunctivite fungice; 

— conjunctivite produse de agenți iritanți. 

Clasificarea conjunctivitelor în funcție de evoluţie: 
— acute; 

— subacute; 
— cronice. 

Formele acute sunt determinate mai ales de Staphylococcus 
aureus, Streptococcus pneumoniae şi Haemophilus influenzae. Se 
caracterizează clinic prin hiperemie unilaterală, lăcrimare, secre- 
ţii oculare şi scuame la nivelul genelor. 

Formele cronice sunt determinate de stafilococi. Sunt dificil 
de eradicat datorită concentraţiei mari de stafilococi de la nivelul 
marginii libere a pleoapelor şi din zona înconjurătore. Exotoxi- 
nele stafilococice sunt considerate responsabile de efectul asu- 
pra conjunctivei, pleoapelor şi corneei. În conjunctivitele cro- 
nice, se poate constata uneori implicarea unor bacterii asocia- 
te florei intestinale: Proteus mirablillis, Klebsiella pneumoniae, 
Escherichia coli. 

Conjunctivita neo-natală. Orice conjunctivită apărută în pri- 
mele patru săptămâni de viaţă este clasificată ca oftalmie neo-na- 
tală. Identificarea agentului etiologic este extrem de importan- 
tă din cauza riscului crescut de a dezvolta o infecție sistemică, 
asociată adesea cu localizarea oculară. Cel mai frecvent, con- 
junctivitele neo-natale sunt determinate de Neisseria gonorrho- 
eae, însă au fost identificaţi şi alți germeni: Staphylococcus spp., 
Streptococcus spp.„ Esherichia coli sau Proteus mirabilis. 

Conjunctivitele herpetice la nou-născuţi sunt rare, însă sunt 
asociate cu o morbiditate şi mortalitate semnificative. 

Tablou clinic 
a) Manifestări subiective: 

— senzaţie de corp străin; 

— înţepături; 

— arsuri; 

— fotofobie. 

b) Manifestări obiective: 

— hiperemie; | 

— lăcrimare; 

— secreții conjunctivale. 

Diagnostic. Diagnosticul clinic ţine cont de simptomatologia 
prezentată de pacient, în timp ce diagnosticul etiologic se bazea- 
ză pe rezultatul examenului microbiologic al secrețiilor conjunc- 
tivale. 

Istoricul pacientului și examenul clinic obiectiv local ajută 
la stabilirea testelor de laborator necesare identificării etiologiei. 
Microorganismele implicate în etiologia conjunctivitelor vor fi 
identificate prin examinarea la microscop a frotiului efectuat din 
secrețiile oculare. Sensibilitatea la antibiotice a agentului cauzal 
va fi stabilită înainte de instituirea tratamentului. 

Deoarece diagnosticul conjunctivitelor virale se stabileşte de 
obicei pe criterii clinice, evaluarea prin teste de laborator nu se 
realizează în mod curent. Cazurile suspecte de conjunctivită vira- 
lă pot fi diagnosticate cu ajutorul imunofluorescenţei. 

Principii de tratament 

Profilaxie. Contagiozitatea în cazul acestei patologii este ex- 
trem de ridicată, transmiterea realizându-se prin mâini murdare, 
prosoape, batiste, binoclu, instrumente nesterilizate etc.; de ace- 
ea, se impune depistarea și tratarea cât mai precoce a pacienților 
cu conjunctivită și, de asemenea, respectarea normelor elemen- 
tare de igienă. 

Tratament curativ. Principalele măsuri de tratament sunt: 

— evitarea pansării (pentru a împiedica stagnarea secreţiilor con- 
Junctivale); 

— îndepărtarea secreţiilor conjunctivale prin spălarea cu ser fi- 
ziologic; | 

— coliruri cu antiinflamatoare și antibiotice; 

— tratamentul complicaţiilor. 

Cele mai utilizate antibiotice cu administrare topică în con- 
junctivitele bacteriene sunt gentamicina, tobramicina, cloramfe- 
nicolul, ciprofloxacina. 

Conjunctivitele virale necesită tratament suportiv (comprese 
reci și lacrimi artificiale) la care se pot adăuga antibiotice topice 
pentru a preveni infecțiile bacteriene secundare. 

Etiologia alergică impune identificarea și eliminarea, dacă este 
posibil, a alergenului implicat, lacrimi artificiale, antihistaminice 

topice şi orale. În cazurile severe, se ia în considerare trimiterea 
pacientului la un alergolog pentru desensibilizare. 

Pacienţii găsesc mai uşoară administrarea medicamentelor to- 
pice sub formă de coliruri. Această formă farmaceutică necesi- 
tă intervale mai scurte între administrările succesive, din cauza 
unui timp de contact mai scurt, comparativ cu unguentele. 

Posibilele complicații includ keratita punctată, sindromul de 


ochi uscat, recidive. 


3.9. Keratita 


Definiţie. Sub termenul de keratită sunt reunite toate inflama- 
țiile de la nivelul corneei. 

Etiologie. Keratitele microbiene pot afecta serios acuitatea vi- 
zuală, mergând până la pierderea vederii. Ele pot fi determinate 
de virusuri, bacterii, fungi sau paraziți. 

În funcţie de etiologie, se descriu mai multe tipuri de keratite: 

— keratite bacteriene; 

— keratite virale; 

— Keratite micotice; 

—. keratite alergice; 

— keratita din herpes simplex; 

— keratita din sifilisul congenital şi dobândit etc. 


Tabelul 7. 


Factori de risc asociaţi keratitelor 


> Traumatisme (chirurgicale sau non-chirurgicale) 


> Sindromul de ochi uscat 

Diabetul zaharat 


Exoftalmopatia Graves 


Arsuri chimice 


Tablou clinic. Puţine semne clinice diferenţiază keratitele mi- 
crobiene de inflamaţiile corneene traumatice sau alergice. 

Clinic, keratitele evoluează cu hiperemie conjunctivală, edem, 
durere, lăcrimare, fotofobie, scăderea acuităţii vizuale, necroză. 

Instilaţiile cu fluoresceină evidenţiază alterarea epiteliului cor- 
neean. 

Diagnostic și tratament. În general, keratitele infecțioase ne- 
cesită un diagnostic prompt şi instituirea rapidă a tratamentului 
pentru a evita orbirea. Diagnosticul se bazează pe istoricul paci- 
entului şi examenul local. 

Testele de laborator se impun pentru stabilirea etiologiei 
infecțioase şi a sensibilităţii la agenți antimicrobieni, dar cel mai 
adesea tratamentul este inițiat înainte de primirea rezultatelor. 

Evaluarea prin testele de laborator a keratitelor necesită o bu- 
nă colaborare între oftalmolog şi microbiolog, pentru a stabili cea 
mai potrivită abordare în ceea ce priveşte recoltarea, transportul 
şi procesarea probelor. 

Prelevarea probelor impune akinezie oculară şi o bună coope- 
rare din partea pacientului, obținute de obicei prin anestezie topi- 
că la adulţi și anestezie generală în cazul copiilor. 

Pentru diagnosticul de laborator sunt necesare prelevarea 
secrețiilor oculare şi biopsii corneene. Din secrețiile oculare se vor 
face frotiuri şi treceri pe medii adecvate de cultură. Virusurile her- 
petice şi Acanthamoeba necesită metode speciale de identificare. 

În plus, se pot face prelevări de probe de la nivelul pleoapelor, 
conjunctivei, lentilelor de contact, recipientelor de medicamente 
cu administrare topică. 

Pentru etiologia virală sunt disponibile mai multe metode: 
culturile de celule, PCR, dozările imunoenzimatice, microsco- 
pia electronică. 

Keratitele fungice rămân o provocare diagnostică și terapeuti- 
că. Dificultăţile sunt legate de stabilirea corectă a diagnosticului 
de tratament cu agenţi antifungici topici. Întârzierea în stabilirea 
diagnosticului este frecventă, dar chiar și în cazurile în care di- 
agnosticul este prompt, managementul terapeutic este dificil din 
cauza unei slabe penetrări corneene şi a disponibilității comerci- 
ale limitate a agenţilor antifungici. 

Tratamentul este individualizat, în funcţie de etiologie. 
Astfel, keratitele bacteriene se tratează prin antibioterapie şi cor- 
ticosteroizi topici; cele fungice necesită administrarea de agenți 
antifungici (voriconazol, fluconazol, clotrimazol, ketoconazol, 
amfotericină), analgezice orale, cicloplegice; se evită corticoste- 
roizii; terapia antifungică sistemică este obligatorie în cazurile 
severe de boală și la pacienţii imunodeprimaţi. În keratitele vi- 
rale se administrează aciclovir, cicloplegice (atropină, tropica- 
midă); în cazul recurențelor se adaugă şi antivirale orale în scop 
profilactic. 


3.10. Endoftalmita 


Endoftalmita presupune infecția bacteriană sau fungică a vi- 
trosului, umorii apoase sau a ambelor. Virusurile și paraziţii au 
fost izolați în rare cazuri. 

Printre agenţii cauzali se numără Staphylococcus aureus, Strep- 
tococcus pneumoniae, bacili gram-negativi, Candida spp. 

Endofialmita acută postcataractă este cea mai frecventă for- 
mă clinică. Chirurgia cataractei presupune înlocuirea cristalinu- 
lui opacifiat cu unul artificial. 

Mai multe studii clinice au stabilit o incidență de 0,1- 0,2%. 
În majoritatea cazurilor, sursa de infecţie a fost reprezentată de 
flora conjunctivală sau palpebrală a pacientului. Bacteriile conta- 
minează umoarea apoasă în timpul intervenţiei chirurgicale. S-a 
demonstrat că, totuși, sistemul imunitar poate anihila un inocul 
mic dacă bacteriile nu sunt foarte virulente. 

Vitrosul este însă mai puţin rezistent la infecţii, iar riscul de 
apariție a endoftalmitei este de 15 ori mai mare dacă în timpul 
operaţiei se stabileşte o comunicare cu acesta. Această comuni- 
care apare printr-o breșă la nivelul capsulei posterioare. Tehnicile 
avansate de operare (de exemplu, facoemulsificarea), precum şi 
utilizarea cristalinelor foldabile au permis ca inciziile să fie atât 
de mici încât se consideră că se etanşeizează singure, nemaifiind 
nevoie de sutură. 

Adeseori, pacienții nu au niciun fel de semne câteva zile la 
rând, apoi, în 72 de ore simptomatologia escaladează rapid: du- 
reri oculare, hiperemie, scăderea acuităţii vizuale. Examenul lo- 
cal evidenţiază hiperemia şi prezenţa hipopionului (un strat de le- 
ucocite în camera anterioară). Biomicroscopia confirmă prezența 
leucocitelor în umoarea apoasă și în vitros. 

Cel mai frecvent (în aproximativ 70% dintre cazuri) sunt im- 
plicaţi stafilococii coagulazo-negativi. Pentru restul de aproxi- 
mativ 30%, au fost identificati Staphylococcus aureus, strepto- 
coci şi bacili gram-negativi. La aproape o treime dintre pacienții 
care îndeplinesc criteriile clinice de endoftalmită, culturile bac- 
teriene efectuate din vitros sunt negative. 

Alte forme clinice de endofialmite: 

- endofialmitele post-traumatice sunt forme clinice subacute, con- 
secinţă a traumatismelor oculare penetrante, apărând în 3-10% 

dintre cazuri; endoftalmita apare de obicei în traumatismele 
provocate de obiecte metalice, spre deosebire de cele produ- 
se de sticlă sau obiecte neascuţite care conduc rar la această 
afecţiune. Lezarea cristalinului este un factor major de risc în 
cadrul acestor traumatisme, fiind semnalată în peste 85% din- 
tre cazuri. Alţi factori de risc asociaţi includ retenţia intraocu- 
lară de corpi străini și întârzierea în prezentarea la unitatea spi- 
talicească de profil, mai mult de 24 de ore de la producerea tra- 
umatismului. Principalii germeni implicați sunt Baci/lus spp., 
streptococi şi bacili gram-negativi. 


- endoftalmite fungice — produse de obicei de Candida spp. Deşi 


majoritatea cazurilor sunt de natură endogenă, cele exogene pot 
apărea după keratite, traumatisme oculare sau chirurgie ocu- 
lară. În rare cazuri, pot apărea şi după transplantul de cornee, 
sursa de infecţie fiind donatorul de cornee. Contaminarea cor- 
neei se poate produce şi în timpul depozitării sale, recipientele 
conţinând agenţi antibacterieni, dar nu şi antifungici. De obi- 
cei, debutează la nivelul umorii apoase extinzându-se ulterior 
şi în vitros. 

Diagnosticul de endoftalmită este suspicionat pe baza istori- 
cului pacientului şi a examenului local. Confirmarea se face prin 
cultivarea unui prelevat din vitros, obținut prin aspirare sau vi- 
trectomie. Pe frotiurile colorate Gram, prezenţa bacteriilor este 
detectată în aproximativ jumătate dintre cazuri. 


3.11. Uveita 


Definiţie. Uveita reprezintă inflamaţia intraoculară atât a trac- 
tului uveal (alcătuit din iris, corp ciliar şi coroidă), cât şi a struc- 
turilor învecinate (retină, corp vitros, nerv optic). 

Etiologie. Uveitele apar cel mai adesea în cadrul unor afecţiuni 
sistemice asociate cu statusul HLA B27: spondilita ankilozantă, 

artrita reactivă etc. Alteori, pot fi cauzate de diverși agenţi bacte- 
rieni, virali, micotici sau parazitari. 
Clasificarea uveitelor 
1. Din punct de vedere etiologic: 
— uveite infecțioase — bacteriene, virale, parazitare, fungice; 
— uveite non-infecțioase — în asocieri sistemice cunoscute: 
sarcoidoză, sifilis etc.; 
— uveite neoplazice sau non-neoplazice. 
2. Din punct de vedere evolutiv: 
— uveite acute: cu debut brusc şi evoluţie limitată în timp (sub 
trei luni); 
— uveite recurente: episoade repetate; 
— uveite cronice: sunt forme persistente, cu recăderi şi evo- 
luţie mai îndelungată (peste trei luni). 


Tabelul 8. 


Principalele forme de 


i 'u ă Context clinic 
manifestare 
Idiopatică 
Jrită Sarcoidoză 
og Camera fiat saca pai 
Anterioară a Iridociclită Sifilis 
anterioară sia iai Ci ERA 
Ciclită anterioară Psoriazis 
Boala Crohn 
Idiopatică 
Întermediară Corpul vitros Ciclită posterioară Scoidază 
Boala Lyme 
Idiopatică 
Coroidită focală, Sifilis 
multifocală sau difuză, Cisticercoză 
Retină s ioretinită ă 
Posterioară ata CORIOFEtUIItĂe Toxoplasmoză 
coroidă retinită, Sarcoidoză 
neuroretinită Infecţie cu CMV* 


*CMV = citomegalovirus 

Tablou clinic. Simptomatologia uveitelor este diferită în func- 
ție de forma clinică. Astfel, uveita anterioară se caracterizea- 
ză prin: fotofobie, lăcrimare, hiperemie conjunctivală, scăderea 
acuităţii vizuale. În forma intermediară, pacienţii acuză: scăde- 
rea acuităţii vizuale, apariţia unor puncte strălucitoare în câmpul 
vizual (fotopsie) sau a unor musculiţe sau puncte negre (miode- 
zopsii). În uveitele posterioare apar în plus şi scotoame, mani- 
festate ca îngustări ale câmpului vizual, observate de pacient sau 
evidenţiate în urma determinării câmpului vizual. 

Diagnostic. Investigarea pacienţilor este indicată pentru sta- 
bilirea diagnosticului, identificând contextul etiologic în cadrul 
căruia au apărut manifestările clinice. De asemenea, examinarea 
clinică şi paraclinică este necesară pentru monitorizarea evoluţiei 
bolii şi a posibilelor efecte secundare ale tratamentului. În acest 
scop, sunt utile: anamneza, determinarea acuităţii vizuale, efec- 
tuarea unor teste de laborator (pentru stabilirea etiologiei şi eva- 
luarea periodică a pacientului), examenul fundului de ochi, câmp 
vizual, ecografie oculară, angiofluorografie. 

Principii de tratament. Tratamentul uveitelor cuprinde corti- 
coterapia cu administrare topică şi sistemică, antibioterapie loca- 
lă, hipotensoare oculare. 


3.12. Cataracta 


În patologia cristalinului un loc aparte îl ocupă tulburările de 
transparență, cunoscute sub numele de cazaracte. 

Cataracta se datorează opacifierii cristalinului, etiologia sa fi- 
ind multifactorială. 

În funcţie de etiologie, cataractele se împart în: 
— senile; 
— congenitale; 
— iatrogene; 

— patologice; 
— traumatice; 
— prin agenți fizici; 
— secundare. 


Cataracta senilă 

Cataracta senilă este o manifestare a procesului de îmbătrâni- 
re a organismului, apărând după vârsta de 60 de ani. 

Simptomatologie. Scăderea acuităţii vizuale este simptomul 
cardinal al tuturor formelor clinice de cataractă. În cataracta se- 
nilă, acuitatea vizuală scade progresiv, iar disconfortul resimțit 
diferă de la pacient la pacient, în funcţie de nivelul de educaţie, 
gradul intelectual, profesie. 

Pe lângă scăderea acuităţii vizuale, pacienţii mai pot acuza fo- 
tofobie, miodezopsii, diplopie. 

Cataracta senilă evoluează în câţiva ani spre cataractă totală, 
cu pierderea vederii. 


Cataracta congenitală 

Apare la aproximativ 3/10 000 de nou-născuți, fiind bilaterală 
în două treimi dintre cazuri. Printre cauzele posibile se numără 
mutaţiile genetice, sindromul Down, infecțiile intrauterine (rube- 
ola, toxoplasmoza, infecția cu citomegalovirus). 


Cataracta iatrogenă 

Steroizii, atât cei sistemici, cât şi cei cu administrare topică, 
sunt cataractogeni. Copiii sunt mai sensibili la efectele steroizi- 
lor sistemici, însă trebuie luată în calcul şi susceptibilitatea indi- 
viduală. 

Alte medicamente implicate în etiologia cataractelor sunt clor- 
promazina, clorochina, hidroxiclorochina, busulfanul, allopurino- 
lul, sărurile de aur. 

Cataractele patologice 

Opacifierea cristalinului este determinată de anumite boli sis- 
temice, în care cataracta evoluează lent, bilateral: diabetul zaha- 
rat, insuficiența paratiroidiană, insuficienţa gonadică, insuficiența 
ovariană, sindromul Down. 


Cataractele traumatice 

Cataractele traumatice sunt cauzate de contuzii și plăgi ocu- 
lare perforante, care produc opacifierea parţială sau totală a cris- 
talinului. 

Plăgile perforante sunt de trei ori mai frecvente la bărbați de- 
cât la femei, dar şi în rândul tinerilor. Cele mai frecvente cauze 
sunt: accidentele domestice, accidentele rutiere, atacurile, inci- 
dentele sportive. 

Dimensiunea leziunii este determinată de mărimea obiectului, 
viteza de impact şi de compoziția acestuia. 

Datorită etiologiei traumatice a acestui tip de cataractă, trebu- 
ie luate în calcul posibilitatea prezenţei corpilor străini, dar şi ris- 
cul major de infecţie. 


Cataracta prin agenți fizici 
Se poate produce prin: 

— expunerea la raze X — aceasta determină opacifierea cristali- 
nului, sensibilitatea fiind crescută la organismele tinere, cu un 
maxim la făt în primul trimestru de sarcină; 

— radiaţiile calorice — duc la apariţia cataractei la anumite cate- 
gorii profesionale (de exemplu, sudori, sticlari etc.), expuși la 
temperaturi crescute (aproximativ 1 5000); 

— electrocutarea — inclusiv prin fulger, produce o opacifiere cris- 
taliniană uni- sau bilaterală, direct proporțională cu tensiunea 
curentului şi punctul de intrare şi ieşire a curentului din orga- 
nism. 

Cataracta secundară 
Se produce prin opacifierea capsulei posterioare a cristalinu- 
lui, secundar înlocuirii chirurgicale a acestuia. 


Principii de tratament. Indiferent de tipul cataractei, trata- 
mentul este exclusiv chirurgical. Preoperator se indică efectuarea 
anamnezei, determinarea acuităţii vizuale, examen oftalmosco- 
pic, examen biomicroscopic, biometrie. 


3.13. Glaucomul 


Glaucomul este o afecţiune oculară asociată cu creşterea ten- 
siunii intraoculare (TIO), aceasta având drept consecinţă atrofia 
nervului optic şi alterarea câmpului vizual. 

Tensiunea intraoculară este definită prin presiunea exerci- 
tată de lichidele intraoculare asupra pereților globului ocular. 
Presiunea oculară se măsoară cu ajutorul unor aparate numite 7o- 
nometre şi se exprimă în mmHg. Tonometrele pot fi aplicate di- 
rect pe suprafaţa globului ocular (tonometrul Schiătz, Maklakov, 
Goldman) sau pot fi noncontact (tonometrul Reichert). 

Valorile normale ale TIO sunt cuprinse între 11 şi 21 mmHg. 
O tensiune intraoculară este considerată normală dacă nu produ- 
ce leziuni ale nervului optic. 

Umoarea apoasă este un lichid clar, incolor, produs de corpul 
ciliar, care asigură suportul nutritiv cristalinului şi corneei, pre- 
cum eliminarea produșilor de catabolism. 

Eliminarea umorii apoase se realizează utilizând: 

— o cale principală — calea trabeculocanaliculară (alcătuită din 
trabecul, canalul Schlemm şi venele apoase), prin care se eli- 
mină cea mai mare parte a umorii apoase (75-90%). Calea tra- 
beculocanaliculară este situată la nivelul unghiului iridocorne- 
ean. Acesta, numit şi unghi camerular, este alcătuit dintr-un 

perete antero-extern (joncțiunea corneo-sclerală) şi un pe- 
rete posterior (rădăcina irisului şi joncțiunea iridociliară). 
Trabeculul, prin rolul său de filtru, asigură reglarea TIO. 
— căi accesorii, uveosclerale, prin care se elimină aproximativ 
10-25% din umoarea apoasă. 
Eliminarea defectuoasă a umorii apoase atrage după sine o 
creştere a presiunii intraoculare. 


Factori de risc 

Pe lângă creşterea presiunii intraoculare, în apariția glauco- 
mului participă şi alți factori de risc, indicaţi în Ghidul Societăţii 
Europene de Glaucom. 


Tabelul 9. 


Factori de risc nonvasculari: 
— vârsta 
— rasa 
— istoricul familial pozitiv 


— prezența miopiei 
— Huctuaţiile diurne ale tensiunii intraoculare 


— grosimea corneei 
2. Factori de risc vasculari: 
hemoragii la nivelul discului optic 
hiperlipemie - 

— hipercolesterolemie 
hipertensiune arterială 


Diagnostic 
Ghidul Societății Europene de Glaucom recomandă ca diag- 
nosticul acestei afecţiuni să se bazeze pe trei criterii: 

> creşterea valorilor tensiunii intraoculare peste valorile norma- 
le; | 

> modificări ale capului nervului optic; 

> modificări caracteristice ale câmpului vizual. 

Deși cele trei criterii par să fie îndeplinite, nu toți pacienţii ca- 
re le prezintă au de fapt glaucom. Posibilele surse de eroare în sta- 
bilirea diagnosticului sunt expuse în cele ce urmează. 

O valoare crescută a presiunii intraoculare se poate datora unei 
grosimi mai mari a corneei; la indivizii normali, grosimea corneei 
se situează în jurul valorii de 540+/- 30 pi. 

Modificările câmpului vizual pot apărea şi la indivizii fără 
glaucom, dacă subiectul examinat este necooperant sau dacă tes- 
tările sunt făcute cu aparate diferite. 

Examenul fundului de ochi poate evidenția modificări carac- 
teristice glaucomului, care trebuie cercetate şi la membrii famili- 
ei. Un aspect similar la membrii mai multor generaţii, corelat cu 
aspectul fiziologic al capului nervului optic, permit încadrarea 
aspectului papilei ca o excavaţie mare, însă considerată fiziologi- 
că în condiţiile date. 


Forme clinice 

Glaucomul congenital 

Glaucomul congenital semnifică existența unei TIO crescute 
încă de la naștere, datorate unei anomalii de dezvoltare a unghiu- 
lui camerular. Este rezultatul interacțiunii complexe dintre facto- 
rii ereditari şi cei de mediu. 

Glaucomul congenital poate fi: 
— precoce, prezent de la naștere; 
— tardiv — glaucomul juvenil care debutează după vârsta de 10 ani; 
— glaucom asociat cu afecțiuni oculare (microftalmic, aniridie); 
- glaucom asociat cu afecţiuni generale (de exemplu, trisomia 

21, trisomia 13-15). | 

Simptomatologia şi tratamentul sunt diferite în funcţie de for- 
ma clinică. 


Glaucomul primitiv cu unghi deschis 

Glaucomul primitiv cu unghi deschis presupune o afectare 
oculară bilaterală, cu creşterea TIO în prezenţa unui unghi irido- 
corneean deschis şi modificări specifice ale papilei nervului optic 
și a câmpului vizual. 

Din punct de vedere clinic, se caracterizează printr-o evoluţie 
diferită între un ochi și celălalt şi triada hipertensiune oculară, 
excavaţie a papilei nervului optic, deficite de câmp vizual. 

Printre factorii care influențează prevalența acestei boli în 
populația generală se numără: 
> vârsta: incidență mai crescută în rândul vârstnicilor; 
> rasa: rasa neagră; 
> ereditatea: risc mai crescut pentru membrii familiior în ca- 

re există cazuri diagnosticate de glaucom la rudele de gradul 

întâi; 
> asocierea unor boli sistemice: diabetul zaharat, bolile cardi- 
ovasculare. 

Simptomatologia este minimă: vedere în ceaţă, lăcrimare, du- 
reri oculare. În perioada de stare, obiectiv se constată creşterea 
TIO, modificarea papilei optice şi deficite ale câmpului vizual. 

Pentru stabilirea diagnosticului sunt necesare: anamneza, mă- 
surarea acuității vizuale, determinarea valorii TIO, examen de 
fund de ochi, câmp vizual, gonioscopie. 

Tratament. Tratamentul medicamentos este indicat pentru scă- 
derea TIO la pacienții cu glaucom diagnosticat, dar și la cei la 
care o TIO crescută constituie factor major de risc de dezvol- 
tare a bolii. Dintre medicamentele utilizate cel mai frecvent se 
menționează: pilocarpina, timolol, betaxolol, acetazolamidă, dor- 
zolamidă, latanoprost. 

Pe lângă tratamentul medicamentos se mai utilizează terapia 
cu laser (laser trabeculoplastia) şi tratamentul chirurgical, care au 
ca scop ameliorarea drenajului umorii apoase. 


Glaucomul cu tensiune intraoculară normală 

Glaucomul cu tensiune intraoculară normală este o formă par- 
ticulară de glaucom primitiv cu unghi deschis, în care, deși pre- 
siunea intraoculară se încadrează în limitele normale, obiectiv se 
evidenţiază alterarea papilei nervului optic şi a câmpului vizual, 
aspecte caracteristice bolii glaucomatoase. 

Acest tip de glaucom este mai frecvent întâlnit după vârsta de 
60 de ani, cu o incidență mai mare la sexul feminin (3:2). În an- 
tecedentele acestor pacienţi se remarcă afecțiuni cardiovasculare 
(hipotensiune arterială, ischemie cardiacă asimptomatică), arteri- 
tă obliterantă, boala Raynaud. 

Pentru diagnostic sunt necesare anamneză, examenul fundu- 
lui de ochi, tonometrie, câmp vizual, examen cardiovascular. 

Tratamentul cuprinde terapia afecţiunilor generale, scăderea 
TIO cu pilocarpină, timolol, betaxolol, carteol, terapie laser, tra- 
tament chirurgical. 


Glaucomul primitiv cu unghi închis 

Glaucomul primitiv cu unghi închis se caracterizează prin creş- 
terea TIO datorată îngustării unghiului camerular, de la 25-30” la 
10-15", având drept consecinţă o eliminare dificilă sau chiar im- 
posibilă a umorii apoase. 

Prevalenţa este mai scăzută decât în cazul glaucomului primi- 
tiv cu unghi deschis (1:5), incidenţa sa fiind influențată de vârstă 
(debut în decada a patra de viaţă), sex (mai frecvent la persoanele 
de sex feminin), ereditate. 

Glaucomul primitiv cu unghi închis evoluează cu o simpto- 


matologie subacută (prin închiderea progresivă, intermitentă a 

unghiului irido-corneean) şi cel mai adesea sub forma atacurilor 
acute, datorate obstrucţiei totale. 

La debut, pacienţii acuză dureri oculare şi tulburări vizuale 
pasagere. În perioada de stare, crizele acute se repetă, iar în timp 
se constituie excavaţia papilei optice şi deficitele de câmp vizu- 
al. La început, crizele sunt de intensitate moderată, repetându-se 
tot mai des până la producerea atacului acut. În stadiul terminal 
al evoluţiei, pacienţii îşi pierd complet vederea, dispărând chiar şi 
perceperea senzației luminoase. 

Atacul acut de glaucom debutează brusc, cu durere oculară in- 
tensă, unilaterală, însoțită de greţuri şi vărsături. Poate fi declan- 
şat de instilarea midriaticelor, emoţii puternice, purtarea ochelari- 
lor cu lentile heliomate, vizionarea programelor tv în obscuritate. 

Prognosticul atacului acut de glaucom este grav. În absenţa 
tratamentului aplicat în primele 24 de ore, evoluează spre glau- 
com absolut cu pierderea ireversibilă a vederii. 

Tratamentul constă în scăderea presiunii intraoculare şi tra- 
tament chirurgical. 


Glaucomul secundar 

Glaucomul poate apărea în cursul unor boli oculare sau extra- 
oculare, a căror evoluţie generează creşterea presiunii intraocu- 
lare. Printre acestea se numără: afecţiuni inflamatorii ale corneei, 
uveite acute şi cronice, decolarea de retină, retinopatia pigmenta- 
ră, retinopatia diabetică, chirurgia oculară (glaucomul postopera- 
tor), administrarea topică sau sistemică de corticosteroizi, tumori 
intraoculare, traumatisme oculare. 


Screening-ul în glaucom 

La ora actuală se apreciază că aproximativ 50% dintre pacienții 
cu glaucom nu sunt diagnosticaţi, iar în anul 2020, peste 80 de mi- 
lioane de persoane vor suferi de această boală. 

Screening-ul este o metodă prin care se identifică toți indivi- 
zii care suferă de glaucom. În prezent nicio ţară nu își permite fi- 
nanciar un program de screening al glaucomului. Ideal, testele de 
screening trebuie să fie sigure, uşor de realizat şi de suportat de 
către subiectul supus examinarii. 

Programele de screening pot diagnostica pacienţii neidentifi- 
caţi, aflaţi în stadiile precoce ale bolii, și pot îmbunătăţi prognos- 
ticul acestora. O altă consecință importantă este scăderea numă- 
rului de nevăzători la nivel mondial. 

Societatea Română de Glaucom susţine informarea populației 
cu privire la necesitatea controlului periodic, informarea comu- 
nităţii oftalmologilor referitor la posibilitățile de diagnosticare a 
pacienților cu glaucom în stadii cât mai precoce. De asemenea, 
subliniază importanța medicilor de familie atât în identificarea şi 
tratarea pacienţilor cu glaucom, cât şi în evaluarea factorilor de 
risc prezenţi la rudele de gradul |. 


3.14. Degenerescențţa maculară legată de vârstă 


Degenerescența maculară legată de vârstă (DMLV) este o 
afecțiune oftalmologică asociată procesului de îmbătrânire, carac- 
terizată prin pierderea treptată a vederii centrale. Vederea centrală 
este necesară pentru observarea detaliilor, pentru citit sau şofat. 

Apare prin afectarea maculei, aceasta fiind localizată în cen- 
trul retinei. Este întâlnită la persoanele cu vârsta peste 50 de ani. 


Tabelul 10. 


Principalii factori de risc 
ţ 


> Rasa — caucazienii au un risc mai mare de a dezvolta boala 

Fumatul — riscul este de aproximativ trei ori mai mare la 
fumători 


> Hipertensiunea arterială 


Forme clinice 

I, Forma nonexsudativă (uscată) 

Forma nonexsudativă apare prin distrugerea celulelor macu- 
lare, vederea centrală fiind blurată. În evoluţia bolii, vederea cen- 
trală este pierdută gradual la ochiul afectat. Interesarea oculară 
poate fi bilaterală. 

Obiectiv, cel mai precoce semn de DMLV nonexsudativă es- 
te drusenul. Acesta constă în depozite galbene subretiniene, evi- 
denţiate la examenul fundului de ochi, cel mai adesea la persoa- 
nele cu vârsta peste 60 de ani. 

Forma uscată este mai frecventă decât cea umedă. 

Clinic, se descriu trei stadii, prezentate în tabelul următor. 


II. Forma exsudativă (umedă) 

Se datorează vaselor de neoformaţie care încep să se dezvolte 
sub maculă. Neovasele sunt deosebit de fragile şi produc sânge- 
rări în interiorul maculei. 

Pierderea vederii centrale se produce rapid în evoluţia bolii. 

Un simptom precoce al formei exsudative este perceperea li- 
niilor drepte ca fiind ondulate. 

Forma exsudativă este considerată un stadiu avansat de DMLV. 

Tabelul 11. 


„. Stadiul timpuriu — se caracterizează prin prezenţa mai mul- 
tor drusen mici sau a câtorva de mărime medie; simptoma- 
tologia este absentă, iar vederea nu este afectată. 

2. Stadiul intermediar — în care pacienţii prezintă fie mai mulți 
drusen medii, fie unul sau mai mulţi drusen mari; în acest 
stadiu, pacienţii văd o pată blurată centrală şi au nevoie de 
mai multă lumină pentru citit. 

3. Stadiul avansat — pata centrală îşi măreşte dimensiunile şi 

devine mai întunecată; pacienţii au dificultăți la citit şi la 

recunoaşterea trăsăturilor celor din jur. 


Pentru diagnosticarea şi stadializarea DMLV sunt necesare 
examenul clinic local (biomicroscopia fundului de ochi), angio- 
fluorografia (AFG) şi tomografia în coerență optică (OCT). 


Tabelul 12. OCT versus AFG în diagnosticul DMLV 


- 


iofluorografia 


> oferă imagini în secţiune ale| > oferă informaţii despre gra- 


>» 


retinei (“biopsie optică”) 
permite evaluarea epiteliu- 
lui pigmentar retinian şi a 
stratului celulelor fotore- 
ceptoare, precum şi evi- 
denţierea acumulărilor de 
lichid intra- şi subretinian 
datorate neovascularizaţiei 
coroidiene 


dul de extindere şi activita- 
tea bolii 

confirmă prezența membra- 
nei neovasculare coroidie- 
ne şi evidenţiază caracteris- 
ticile acesteia: 

- localizare (extra-, juxta-, 
subfoveală) 

- compoziţie (ocultă/clasică) 
- activitatea leziunii (feno- 
mene exsudative) 

Principii de tratament 

Forma uscată. În stadiile avansate nici un tratament nu mai 
este eficient. Totuși, riscul de transformare a stadiului interme- - 
diar în cel avansat poate fi redus prin administrarea de vitamina 

C, vitamina E, beta-caroten şi zinc, în doze prestabilite. În ur- 

ma acestui tratament vederea centrală nu este recuperată, ci se 

încetineşte pierderea ei. 
Forma exsudativă se poate trata prin: 

— intervenţie laser: utilizată pentru distrugerea vaselor de neofor- 
maţie; în unele cazuri boala avansează în ciuda intervențiilor 
repetate; 

— terapie fotodinamică: presupune injectarea sistemică a unei 
substanţe numite verteporfină, care odată ajunsă în vasele de 
neoformaţie este activată prin lumină, distrugând aceste vase 
şi diminuând rata de progresie a bolii; 

— injecţiile intraoculare: au ca efect o blocare a creşterii neo-va- 
selor, cu încetinirea progresiei bolii şi îmbunătățirea vederii în 
unele cazuri; dintre substanțele utilizate se menţionează ranibi- 
zumab, bevacizumab. 


3.15. Strabismul 


Definiţie. Este o afecţiune oculară manifestată prin deviația 
axului unui ochi în raport cu celălalt, ochii nefiind paraleli. 

Strabismul este prezent la aproximativ 5% din populaţie, fiind 
afectaţi în special copiii. 

Motilitatea oculară tinde spre atingerea unei stări de echili- 
bru numită ortoforie, în care poziția ochilor se menţine parale- 
lă. Atingerea acestui echilibru este mai rar posibilă, astfel încât 
chiar şi în condiţii fiziologice, motilitatea oculară prezintă mici 
deviații, menținute în stare de latenţă. 

Tulburările de motilitate oculară pot fi /arente sau manifeste. 

Strabismele latente sau heteroforiile sunt stări latente de dez- 
echilibru oculomotor, care pot apărea în situaţii diverse: 

Tabelul 13. 
Erler 


Etiologia strabismelor latente 


> Enoftalmie 


> Vicii de refracție 


> Astenie fizică 


»_Unele meserii (ceasornicari, bijutieri) 


În majoritatea cazurilor, strabismele latente sunt compensate, 
astfel încât simptomatologia este absentă. Uneori, subiectiv pa- 
cienții acuză cefalee, oboseală oculară, diplopie, dureri oculare. 

Strabismele manifeste sau heterotropiile. Pacienţii pot acuza 
oboseală oculară, usturimi, durere oculară, cefalee, vedere în ceaţă, 
diplopie, dar și o deviere a globilor oculari (intermitentă sau per- 
manentă, convergentă sau divergentă etc.), care creează pacientu- 
lui o stare de disconfort, în special sub raport estetic şi psihologic. 

În apariţia strabismelor manifeste sunt implicate multiple eti- 
ologii, redate în tabelul de mai jos: 


Tabelul 14. 


Etiologia strabismelor manifeste 


> _Imaturitatea sistemului oculomotor (întâlnită la rematuri) 


> Traumatisme (cu afectarea anatomiei orbitare, afectare ner- 
voasă sau musculară) 

> Postoperator 
pe 


> Modificări de lungime şi elasticitate ale mușchilor oculo- 
motori 


În peste jumătate dintre cazuri, strabismul se asociază cu am- 
bliopia. 
Clasificarea strabismelor 
I. După sensul de deviaţie al axelor, se descriu: 
1. strabisme orizontale | 
a) convergente (esotropii) — axa este deviată spre nas; 
b) divergente (exotropii) — axa este deviată spre zona tem- 
porală; 
2. strabisme verticale 
a) hipertropie — axul este deviat în sus; 
b) hipotropie — axul este deviat în jos. 
S-a constat că strabismele verticale se asociază întotdeauna cu 
strabismele orizontale. 
II. După momentul apariţiei: 
— strabisme congenitale; 
— strabisme tardive (dobândite). 
III. În raport cu ochiul care deviază: 
— strabisme monolaterale; 
— strabisme alternante. 
IV. În raport cu durata deviaţiei: 
— strabisme intermitente; 
— strabisme permanente. 

Principii de tratament 

Tratamentul strabismelor este complex şi de durată. Este indi- 
cată urmărirea periodică a evoluţiei clinice. Principalele direcţii 
de tratament sunt: 

]. corecția optică — este necesară pentru a corecta miopia, hiper- 
metropia, astigmatismul, anizometropia; 

2. tratamentul ambliopiilor — este cu atât mai eficient cu cât este 
mai rapid instituit după momentul diagnosticului; se realizea- 
ză prin ocluzie, penalizare, sectorizare; 

3. tratamentul ortopltic — exerciţiile ortoptice au fost introduse la 
începutul secolului trecut și utilizate timp de 50 de ani la toți 
copiii cu strabism; astăzi, indicaţiile acestui tratament sunt mai 
restrânse: heteroforii, strabisme divergente intermediare, post- 
operator; 

4. tratamentul cu miotice (pilocarpină, anticolinesterazice) — es- 
te un tratament folosit pe scară restrânsă; 

5. tratamentul cu toxină botulinică — relaxează muşchii spastici, 
constituind o alternativă la tratamentul chirurgical; inciden- 
te: diplopie, lagoftalmie, ptoză palpebrală, sindrom de ochi 
uscat; 

6. tratamentul chirurgical — restabileşte paralelismul axelor vi- 
zuale şi motilitatea oculară normală. 


3.16. Retinopatia diabetică 


Diabetul zaharat este o patologie des întâlnită, importantă prin 
răsunetul său asupra vaselor sangvine, retinei, cordului, rinichiu- 
lui. 

Pacienţii cu diabet prezintă în evoluţia bolii o complicaţie nu- 
mită retinopatie diabetică. Aceasta se numără printre cele mai im- 
portante cauze de orbire în lume. 

În stadiul incipient, sunt afectate capilarele retiniene, cu apa- 
riţia microhemoragiilor şi a anevrismelor. 

În stadiul avansat, boala determină creşterea vaselor de neo- 
formaţie în spatele retinei (retinopatie proliferativă). Aceste mo- 
dificări duc la apariția edemului macular şi, în final, la dezlipirea 
de retină. 

Tablou clinic. Pacienţii acuză apariţia unor puncte negre care 
plutesc în câmpul vizual, vedere dublă, dureri oculare, dificultăţi 
la citit, apariţia unor fulgere luminoase în câmpul vizual. 

Diagnosticul se bazează pe istoricul pozitiv pentru diabet za- 
harat şi pe examinarea clinică, ce va fi completată cu explorări pa- 
raclinice: examen de fund de ochi, angiofluorografie, câmp vizual. 

Tratament. Vindecarea nu poate fi obținută în retinopatia di- 
abetică. Laserterapia (fotocoagularea) poate împiedica pierde- 
rea vederii dacă se efectuează înaintea afectării severe a retinei. 
Vitrectomia se practică în cazul hemoragiilor intravitreene sau în 
cazul dezlipirii de retină. 

Profilactic se recomandă control periodic al glicemiei cu 
menținerea valorilor acesteia la un nivel cât mai apropiat de nor- 
mal, control oftalmologic anual, menţinerea tensiunii arteriale în 
limite normale. 


3.17. Corpii străini 


Corpii străini unici sau multipli, localizaţi conjunctival sau 
corneean, sunt de obicei rezultatul unor accidente minore, ocupa- 
ționale (casnice, sudură, tăierea lemnelor etc.), însă se pot asocia 
şi cu traumatisme mai severe, cum sunt cele din accidentele ruti- 
ere sau explozii. 

Corpii străini pot fi de natură diferită: 

— fragmente metalice; 
— sticlă; 

-— particule de praf; 

— nisip; 

— insecte; 
— fragmente vegetale etc. 

Corpii străini superficiali nu au în sine o semnificaţie clinică 
deosebită, cu excepţia consecințelor iritative pe care le pot pro- 
duce. Însă, prezenţa lor indică posibilitatea existenței unor corpi 
străini intraoculari, pentru evaluare luându-se în calcul atât cir- 
cumstanţele, cât şi natura accidentului. De aceea se recomandă 
o examinare atentă însoţită de examene complementare, care să 
confirme sau să infirme prezența unor corpi străini mai profunzi. 

Cei superficiali, nefixaţi, se îndepărtează spontan prin clipit și 
lacrimi. Cei fixaţi se îndepărtează numai după efectuarea aneste- 
ziei locale, utilizând un tampon de vată, o pensă sau un magnet, 
în funtţie de localizarea şi natura corpului străin. 

După extracţie, se aplică lacrimi artificiale şi unguent cu anti- 
biotice, pentru profilaxia infecțiilor, dar și pentru lubrifierea su- 
prafeţei oculare. 

Corpii străini intraoculari. Cei mai mulţi sunt magnetici şi 
doar puţine cazuri sunt cauzate de fragmente de sticlă, lemn etc. 

Deoarece majoritatea sunt de natură metalică, corpii străini in- 
traoculari au un potenţial toxic important: cei care conţin fier de- 
termină sideroză, iar cei din cupru produc calcoză. 

În cazul fragmentelor vegetale, se recomandă îndepărtarea de 
urgenţă a acestora, din cauza conţinutului de microorganisme, cu 
risc major de apariţie a endoftalmitei. 

Cel mai adesea, corpii străini de sticlă sau plastic sunt destul 
de bine tolerați astfel încât pot fi lăsaţi pe loc pe termen nedefinit. 

După efectuarea anamnezei şi a examenului clinic local, se 
recomandă o serie de examene complementare: oftalmoscopie, 
radiografie, ecografie, CT, utile în identificarea şi localizarea cor- 
pului/corpilor străini. 

3.18. Traumatismele oculare 


Traumatismele oculare ocupă un loc important în patologia 
oftalmologică, constituind principalul motiv de prezentare în 
aproximativ 20% din numărul total al consultaţiilor. De aseme- 
nea, reprezintă o cauză importantă de cecitate la nivel mondial, 
datele OMS relevând etiologia traumatică în peste un milion de 
cazuri de orbire. 


Tabelul 15. 
Principalele cauze ale traumatismelor oculare 
identele dom tice_ 


Traumatismele oculare reunesc contuzii, plăgi înțepate sau tă- 
iate, precum şi arsuri cu agenţi fizici, chimici etc. 

Contuziile oculare se produc prin lovire — pietre, dopuri de 
şampanie, pumn, bețe etc., dar şi prin zdrobirea globului ocular 
pe un plan dur (accidente de circulaţie, căzături). 

Traumatismele perforante produc o întrerupere a integrității 
structurilor oculare sau perioculare prin plăgi palpebrale, plăgi 
conjunctivale, corneene, însoțite adesea de corpi străini intrao- 
culari. Riscul de infecţie în traumatismele perforante este foar- 
te ridicat. 

Arsurile oculare pot fi produse prin agenți chimici (var, amo- 
niac, sodă caustică, acid acetic, acid sulfuric, diverse substanţe 
folosite în agricultură), fizici (vapori şi lichide fierbinți, flăcări), 
actinici (radiaţii infraroşii, ultraviolete), electrici. 

Arsurile oculare prin agenți chimici pot determina scăderi 
importante ale vederii, uni- sau bilaterale, cu caracter permanent. 

Arsurile produse de substanţele alcaline sunt mai severe decât 
cele date de acizi, datorită unei mai bune penetrabilități la nivelul 
corneei. Efectele arsurilor atât prin substanţe alcaline, cât și prin 
acizi, depind de suprafaţa şi timpul de expunere. 

De obicei, arsurile chimice survin la locul de muncă, pe de-o 
parte din cauza manevrării necorespunzătoare a materialelor, pe 
de altă parte din cauza lipsei echipamentelor de protecție. 

Tratament. Se îndepărtează orice urmă de agent chimic prin 
spălarea cu ser fiziolgic, se aplică lacrimi artificiale pentru lubri- 
fierea suprafeţei oculare, lentile de contact terapeutice, unguente 
cu antibiotice în scop profilactic, cicloplegice (pentru reducerea 
fotofobiei şi îmbunătăţirea confortului ocular), corticosteroizi în 
administrare topică (pentru reducerea inflamaţiei). 

Arsurile electrice şi arsurile prin acțiunea razelor ultraviole- 
te. Radiațiile ultraviolete (UV) determină durere, senzaţie de corp 
străin şi fotofobie, de obicei la cinci până la zece ore post-expune- 
re. Tratamentul constă în cicloplegice şi aplicarea unguentelor cu 
antibiotice; se aplică un pansament ocluziv şi, posibil, se adminis- 
trează sistemic analgezice. Expunerea pe termen lung la radiaţiile 
infraroşii duce la instalarea cataractei. De asemenea, arsurile elec- 
trice produse de fulgere, electrocutare, duc la apariţia cataractei. 

Consecințele traumatismelor oculare sunt diverse şi impor- 
tante atât sub aspect clinic, cât şi prin evoluţie şi prognostic pe 
termen lung. 


Tabelul 16. 


Principalele aspecte clinice ale traumatismelor oculare 


> Corpi străini 

> Plăgi palpebrale 


> Contuzii corneene 


>» Luxaţia cristalinului 


>» Hemoragii în vitros 


> Fracturi orbitare 


Simptomatologia este diversă şi cuprinde durere, senzaţie de 
usturime, lăcrimare, diplopie, ptoză palpebrală, hemoragie, sen- 
zaţie de corp străin, fotofobie şi scăderea acuității vizuale care 
poate merge până la orbire. - 

Principii de tratament. Pacienţii trebuie să se prezinte la ca- 
mera de gardă cât mai curând după producerea traumatismului 
din cauza riscului crescut de dezvoltare a infecțiilor. 

În cazul arsurilor oculare, primele măsuri de tratament se vor 


aplica imediat, prin spălarea ochiului cu apă sau ser fiziologic 


pentru îndepărtarea urmelor de agent chimic şi limitarea efecte- 
lor acestuia. | 

Orice traumatism va fi evaluat clinic şi apoi tratat, atât prin 
administrarea locală de antiinflamatoare, antibiotice, hemostati- 
ce, hipotensoare oculare, epitelizante, cât şi chirurgical acolo un- 
de este cazul. Tratamentul chirurgical implică extragerea eventu- 
alilor corpi străini şi sutura plăgilor cu refacerea integrităţii struc- 
turilor anatomice. 

Evoluţia şi prognosticul sunt favorabile în traumatismele mi- 
nore, în care vindecarea se realizează rapid, fără sechele. În trau- 
matismele severe, evoluţia este gravă, însoțită de multiple com- 
plicaţii, iar prognosticul este rezervat. În cazurile foarte grave, se 
poate ajunge până la evisceraţie. 


CAPITOLUL 4 


INVESTIGAȚII CLINICE ȘI PARACLINICE 
EFECTUATE ÎN PRACTICA 
OFTALMOLOGICĂ 


4.1. Noţiuni generale 


Examenul ocular clinic şi funcțional trebuie efectuat sistema- 
tic la toți pacienţii, chiar dacă în anumite cazuri simptomatologia 
orientează diagnosticul. 

În cadrul examinării trebuie să se stabilească motivul consul- 
tației, să se evalueze aspectele obiective prin examenul local şi 
investigaţiile paraclinice, iar în final, să se stabilească diagnosti- 
cul şi tratamentul. 

Etapele standard ale examenului oftalmologic sunt anamne- 
za, inspecția globului ocular şi a anexelor sale, determinarea 
acuității vizuale, examenul biomicroscopic, măsurarea tensiunii 
oculare, examenul fundului de ochi. După caz, la acestea se mai 
adaugă și examene de laborator și interdisciplinare. 


4.2. Anamneza 


Anamneza ocupă un loc important în cadrul unui examen of- 
talmologic, relevând date importante despre pacient: 

Y motivul prezentării; 

V antecedentele patologice medico-chirurgicale (antecedente 
oculare, intervenţii chirurgicale oculare sau generale, trauma- 
tisme, boli cronice — diabet zaharat, hipertensiune arterială, 
boli infecto-contagioase etc.); 

Y antecedente heredo-colaterale, care pot orienta diagnosticul 
spre o afecţiune oculară ereditară; 

Y contextul apariţiei afecțiunii oculare (post-traumatic, în cazul 
unei boli generale etc.); 
tratamente în curs; 
alergii medicamentoase; 
mediul socio-profesional (angajat sau șomer, condiţii deose- 
bite la locul de muncă: expunere prelungită la fum, manevra- 
rea unor substanţe toxice etc.). 
Cele mai frecvente motive de prezentare în cabinetele oftal- 
mologice sunt scăderea acuității vizuale şi durerea oculară, însă 
acuzele pacienţilor pot cuprinde o varietate de simptome: usturi- 
me, lăcrimare, sensibilitate la lumină, oboseală oculară, scăderea 
adaptării la întuneric ş.a. Pentru fiecare dintre simptomele prezen- 
tate, interogatoriul trebuie să precizeze momentul apariţiei, factorii 
declanşatori, intensitatea, caracterul uni- sau bilateral, evoluția (de- 
but brusc sau insidios, caracter permanent sau discontinuu). 


Sa 


4.3. Examenul clinic local 


Examenul clinic local face parte din orice examinare oftalmo- 
logică de rutină, oferind elemente de mare valoare pentru orien- 
tarea investigațiilor paraclinice şi a diagnosticului: 

- tumefacţie sau plăgi palpebrale; 

— hiperlăcrimare; 

— hiperemie conjunctivală; 

— prezenţa exoftalmiei sau enoftalmiei; 
— anomalii ale pupilei (anizocorie); 

— prezenţa unor formaţiuni chistice sau pseudotumorale la nive- 
lul pleoapelor. 


4.4. Măsurarea acuităţii vizuale 


Acuitatea vizuala reprezintă capacitatea ochiului de a perce- 
pe forma, conturul, mărimea şi detaliile elementelor din spațiu. 

Măsurarea acuităţii vizuale este cel mai important și mai uşor 
de efectuat test de evaluare a funcţiei vizuale. 

Determinarea acuității vizuale se face atât pentru distanță, cât 
şi pentru aproape, pentru fiecare ochi în parte, cu ajutorul opto- 
tipului. 

Optotipul este un panou luminat electric (pentru a asigura o ilu- 
minare uniformă), care prezintă litere şi cifre pe mai multe rânduri, 
de mărimi diferite, ce scad progresiv de sus în jos. În partea dreap- 
tă a fiecărui rând este trecută acuitatea vizuală corespunzătoare. 
Pentru copii, testele conţin imagini ușor de recunoscut: obiecte sau 
animale. De asemenea, se mai pot utiliza şi proiectoare de teste. 

Distanţa optimă pentru determinarea acuităţii vizuale este de 
cinci metri, aceasta reprezentând infinitul oftalmologic, care asi- 
gură emetropului un repaus acomodativ cvasitotal. 

Măsurarea acuităţii vizuale se face monocular, ochiul contro- 
lateral fiind acoperit cu o lentilă mată; mai întâi măsurarea se face 
fără corecție, apoi cu lentile schimbate succesiv în rama de probă. 

Dacă pacientul vede primul rând de la panou, acuitatea vizu- 
ală se notează VOD= 1/10 (VOD= vederea pentru ochiul drept). 
Pentru rândul al II-lea, VOD= 1/8; rândul al III-lea: VOD= 1/6; 
rândul al IV-lea: VOD= 1/4; rândul al V-lea: VOD= 1/3; rândul 
al VI-lea: VOD= 1/2; rândul al VII-lea: VOD= 2/3. Citirea lite- 
relor de pe ultimul rând de la panou corespunde unei acuități vi- 
zuale de 1, fiind vorba de un ochi emetrop. 

În situaţia în care pacientul nu distinge literele de pe primul 
rând al optotipului, examinatorul se apropie de pacient la distanța 

de patru metri, indicându-i un număr de degete. Dacă pacientul 
le vede, notăm: VOD= n.d. la 4 m (numără degetele la patru me- 
tri). Dacă nu poate aprecia corect, examinatorul se apropie la trei 
metri, doi metri, la un metru, la 50 centimetri, la 20 de centimetri, 
notând vederea corespunzătoare. 

Dacă la distanţa de 20 de centimetri pacientul nu poate dis- 
tinge numărul de degete indicate, examinatorul va mișca mâna în 
fata ochiului pacientului, la o distanță mai mică de 20 de centi- 
metri, şi va nota VOD= p.m.m. (percepe mişcările mâinii). În caz 
contrar, se trece la aprecierea percepţiei luminoase. Perceperea 
luminii se notează VOD= p.]. (percepe lumina), iar absenţa sa se 
notează VOD= f.p.l. (fără percepția luminii). 

Se va proceda în acelaşi mod şi pentru ochiul stâng. 

Pentru măsurarea acuității vizuale la citit, se va utiliza un test 
de aproape, numit proxotip, distanța optimă fiind de 25 de centi- 
metri. Determinarea acuităţii vizuale la aproape se va face mono- 
cular, apoi binocular, mai întâi fără corecție apoi cu lentile mon- 
tate succesiv în rama de probă. 

Dacă la montarea lentilelor corectoare în rama de probă nu se 
constată o îmbunătăţire a acuităţii vizuale, se notează de exem- 
plu, VOD= 1/8, n.c. (nu corectează). 

În urma examinării, se poate constata o scădere a acuităţii vi- 
zuale, caz în care sunt necesare examene complementare pentru 
depistarea cauzelor: autorefractometria, oftalmoscopia, perime- 
tria, tonometria etc. 

Acuitatea vizuală poate fi influenţată de o serie de factori, 
prezentați în tabelul următor. 


Tabelul 17. 
Factorii care influenţează acuitatea vizuală 


> Gradul de iluminare al testului 

> Timpul de prezentare al testului 


> Prezenţa viciilor de refracție 


> Binocularitatea 


» Starea de oboseală, oculară sau generală 


4.5. Biomicroscopia 


Biomicroscopia este o metoda de examinare microscopică a 
polului anterior, a corpului vitros şi a retinei. 

Biomicroscopul este un instrument esenţial în diagnosticul 
afecţiunilor oculare. Prin utilizarea unor dispozitive auxiliare 
(lentila Volk, lentila de gonioscopie) se pot examina toate struc- 
turile ochiului. Este alcătuit dintr-un microscop binocular, un sis- 
tem de iluminare și un mecanism care le leagă pe amândouă. 

Examenul biomicroscopic are loc în camera obscură şi per- 
mite observarea celor mai fine modificări ale structurilor ocula- 
re: pleoape, conjunctivă, cornee, umoarea apoasă, iris, cristalin, 
corpul vitros, retina. De asemenea, permite măsurarea presiunii 
intraoculare. 


4.6. Examenul fundului de ochi 


Este o metodă care permite vizualizarea papilei optice, a reti- 
nei şi a vaselor sale, precum și obiectivarea eventualelor modifi- 
cări prezente la acest nivel. 

Se indică efectuarea sa în cadrul oricărui examen oftalmolo- 
gic de rutină. 

Examinarea se poate face prin : 
- biomicroscopie — prezentată anterior; 
- oftalmoscopie — cu imagine dreapta; 
- oftalmoscopie indirectă — cu imagine răsturnată. 

Oftalmoscopia se face în camera obscură, după dilatarea pre- 
alabilă a pupilei cu midriatice. 

Oftalmoscopia directă 

În oftalmoscopia directă se folosesc oftalmoscoape electrice 
care realizează o imagine dreaptă a fundului de ochi, mărită de 
12-16 ori; sursa de lumina este plasată în mânerul aparatului. 
Este prevăzut cu lentile sferice, de valori progresive cuprinse în- 
tre +/- 1 Dsf şi +/-20 Dsf, dispuse pe un disc, lentile care vor fi 
schimbate de examinator pentru a obţine o imagine cât mai clară 
a elementelor polului posterior. 

Un important avantaj al acestei metode este acela că permite 
examinarea la patul bolnavului. 

Oftalmoscopia indirectă 

Realizează o imagine de ansamblu răsturnată și mărită de pa- 
tru ori a fundului de ochi. Este foarte utilă pentru vizualizarea 
periferiei retiniene. Este cea mai indicată metodă în dezlipirea 
de retină. Se poate efectua și pe pupilă mică (nedilatată), însă se 
obţin rezultate mai bune pe pupila dilatată. 

Oftalmoscopul este alcătuit dintr-o sursă de lumină, oculare 
(prin care priveşte exminatorul) şi o lentilă cu rol de lupă, cu va- 
lori diferite ale dioptriilor. 


4.7. Vonometria 


Tonometria permite măsurarea presiunii intraoculare prin în- 
registrarea rezistenței corneei la presiune. Evidenţiază creşterea 
tensiunii oculare, semn frecvent întâlnit în glaucom. 

Presiunea intraoculară se exprimă în mmHg, iar valorile nor- 
male sunt cuprinse între 11 și 21 mmHg. 

Măsurarea tensiunii oculare face parte din orice consultaţie 
oftalmologică de rutină însă se efectuează și pentru monitoriza- 
rea răspunsului la tratament în cazul pacienţilor cu glaucom. 

Testul se face obligatoriu bilateral, după aplicarea unui anes- 
tezic local (de exemplu, Benoxi, Xilina). 

Tonometria se poate efectua: 

— prin indentare — se măsoară adâncimea depresiunii corneene 
produsă de o anumită greutate, într-un punct; de exemplu to- 
nometrul Schiotz (metoda este utilizată mai puţin în prezent 
deoarece erorile în măsurarea TIO sunt mari); 

— prin aplanare — aplanometria se bazează pe aplicarea unei pre- 
siuni pe cornee; presiunea intraoculară este măsurată în raport 
direct cu forța necesară aplatizării corneei; de exemplu, tono- 
metrul Goldman (gold standard), Maklakov, Perkins; 

— electronic — tonometrul prezintă un cap rotund care se aplică 
direct pe cornee, iar rezultatul este afişat pe un display electro- 
nic; de exemplu, Tonopen; 

— noncontact: tonometrele noncontact, numite şi pneumotono- 
metre, utilizează un jet de aer pentru aplatizarea corneei; se fo- 
losesc mai ales pentru măsurarea tensiunii oculare la copii; spre 
deosebire de celelalte metode, tonometria noncontact nu nece- 
sită anestezie locală; de exemplu, tonometrul Topcon, Reicheri. 


4.8. Gonioscopia 


Între faţa posterioară a corneei şi faţa anterioară a irisului se 
formează unghiul camerular, al cărui aspect este relevant pentru 


patogenia glaucomului. 

Gonioscopia este o metodă de examinare care permite obser- 
varea unghiului camerular şi obiectivarea eventualelor modifi- 
cări ale acestuia. 

Este o metodă ce trebuie aplicată tuturor pacienţilor cu suspi- 
ciune de glaucom, dar şi celor cu diagnostic cert. 


4.9. Perimetria 


Câmpul vizual este definit ca totalitatea punctelor din spaţiu pe 
care un ochi imobil le poate cuprinde. Într-o exprimare mai plas- 
tică, unii autori au descris câmpul vizual ca fiind „o insulă de ve- 
dere înconjurată de o mare de întuneric“. 

Perimetria implică evaluarea câmpului vizual, cu diagnos- 
ticarea precoce a afecțiunilor nervului optic şi a glaucomului. 
Efectuarea câmpului vizual reprezintă un criteriu obiectiv de 
diagnostic al glaucomului, dar și de urmărire a pacienţilor deja 
diagnosticaţi. 

Perimetria este utilizată şi în diagnosticul şi evaluarea pacien- 
ților cu alte afecţiuni ale nervului optic (neuropatie optică, edem 
papilar) şi afecţiuni retiniene (retinita pigmentară, DMLV etc). 

Examinarea câmpului vizual se face cu ajutorul unor echi- 
pamente numite perimetre, de exemplu, Goldman, Humphrey 
ş.a. Acestea măsoară sensibilitatea la lumină pentru fiecare arie a 
ochiului examinat. 

Rezultatele sunt afișate și imprimate sub forma unor diagra- 
me cu date numerice şi a unor hărți în diverse tonuri de gri; aces- 
tea oferă informaţii exacte asupra modificărilor câmpului vizual. 

Rezultatele perimetriei pot fi influențate negativ de mai mulţi 
factori. 


Tabelul 18. 


Principalele surse de eroare în perimetrie 

Patologic, putem descoperi: 

— amputări ale câmpului vizual — reprezentate de îngustări ale 
câmpului vizual care apar în caz de glaucom, dezlipiri de re- 
tină, atrofie optică glaucomatoasă, traumatică, retinopatie pig- 
mentară, diferite afecţiuni inflamatorii ale nervului optic. 

— Scotoame — lipsa vederii într-un anumit sector al câmpului vi- 
zual; pot fi pozitive (sesizate de pacienți) sau negative (nese- 
sizate). 

Îngustarea câmpului vizual afectează calitatea vieții, produ- 
când probleme de orientare sau chiar accidente grave. 


4.10. Grila Amsler 


Grila Amsler este un test important care contribuie la diagnos- 
ticarea pacienţilor cu degenerescență maculară legată de vârstă. 

Se efectuează pentru fiecare ochi în parte, ochiul controlateral 
fiind acoperit. Dacă pacientul are ochelari de corecție, aceştia vor 
fi purtaţi pe tot parcursul examinării. 

Grila cuprinde o reţea de linii perpendiculare, centrată de un 
punct. Se ţine la o distanță de 33-35 de cm în fața ochiului exa- 
minat. Pacientul priveşte la punctul central al grilei, restul rețelei 
fiind vizualizat cu ajutorul vederii periferice. El trebuie să indi- 
ce orice distorsionare a liniilor, zone blurate sau chiar zone care 
lipsesc. 

S-a constatat că pacienţii cu afecţiuni ale maculei văd liniile 
drepte ca fiind ondulate în timp ce aceia cu neuropatie optică ra- 
portează unele linii ca fiind absente, dar nu distorsionate. Dacă 

un colţ sau o latură a grilei lipseşte, aceasta se poate datora unor 
defecte ale câmpului vizual din cauza prezenţei glaucomului sau 
retinitei pigmentare. 


Grila Amsler — vedere la un pacient cu DMLV. 


| 
| 
i 

4.11. Examinarea percepției culorilor 


Pentru detectarea anomaliilor de percepţie a culorilor se utili- 
zează mai multe tipuri de teste, dintre care cel mai des sunt folo- 
site testele Ishihara. Examinarea se face într-o cameră luminată, 
de preferat cu lumină naturală. 

Testele Ishihara conțin mai multe planșe imprimate pe car- 
ton, fiecare planșă fiind alcătuită din mai multe cerculeţe de di- 
mensiuni şi culori diferite, aşezate astfel încât să prezinte în cen- 
tru o formă sau un număr pe care subiectul trebuie să-l identifi- 
ce. Incapacitatea de identificare a formei sau a numărului indică 
prezenţa anomaliilor de percepţie a culorilor. 

În context social, din cauza incapacității de a distinge culorile, 
aceste persoane nu au acces la peste 100 de profesii printre care: 
pilot de avion, pilot de curse, şofer profesionist, poliţist, grafici- 
an, designer etc. 

Discromatopsia reprezintă incapacitatea de a percepe unele 


- culori sau chiar pe toate (excepţie alb, gri, negru) şi în special ver- 


dele şi roșu. 

Deutanomalia este cea mai frecventă anomalie de percepţie, 
roşu, întâlnită la mai mult de 8% dintre bărbaţi. 

În vorbirea curentă, discromatopsia are ca termen echivalent 
daltonismul. Din punct de vedere ştiinţific însă, cele două noțiuni 
sunt diferite. Astfel, la discromaţi, toți receptorii cromatici sunt 
funcționali, în timp ce la daltonişti doar receptorul cromatic pen- 
tru culoarea verde. sau roșie nu funcționează. 

Cauzele sunt diverse: ereditatea, accidentul vascular cerebral, 
retinita pigmentară, traumatismele, scleroza multiplă, unele toxi- 
ne industriale. | 

Din punct de vedere genetic, defectul de percepere a culorilor 
apare din cauza unei anomalii prezente la nivelul cromozomului 

X (boală cu transmitere X-linkată). De aceea, prevalența este mai 
mare în rândul bărbaţilor, aşa cum reiese şi din tabelul de mai jos. 


Tabelul 19. Prezenţa daltonismului la urmaşi 


XxY XX Fiice XX şi fii XY (toți urmaşii 


| (tatăl neafectat) | (mama neafectată) | sunt sănătoşi) 

xY XX Fiice xx şi fii xY (toţi urmaşii 
|__(tatăl afectat) _|_(mama afectată) |sunt afectaţi) 

xY XĂ Toate fiicele xX (purtătoare) 


(tatăl afectat) | (mama neafectată) | toţi fiii XY (neafectaţi) 
XY XX Fii xY (afectaţi), fiice xX 


(tatăl neafectat) | (mama afectată) | (purtătoare) 
XY xX -Jumătate dintre fii sunt 


(tatăl neafectat) | (mama purtătoare) xY (afectaţi), jumătate sunt 

XY (neafectaţi) 

-Jumătate dintre fiice sunt xX 
(purtătoare), jumătate sunt XX 
(neafectate) 


-Jumătate dintre fii sunt xY 
(afectaţi), jumătate sunt XY 
(neafectați) 

-Jumătate dintre fiice sunt xX 
(purtătoare), jumătate sunt XX 
|_ (neafectate) 


Notă: x-cromozom cu anomalie; X- cromozom neafectat. 


p.9.€ 
(mama purtătoare) 


xy 
(tatăl afectat) 


După cum se poate observa, singura situaţie în care o feme- 
ie este afectată este aceea în care tatăl este afectat, iar mama este 
afectată sau purtătoare. 


4.12. Ecografia 


Ecografia este o metodă de examinare care utilizează ultrasu- 
netele în scop diagnostic. Se bazează pe emiterea discontinuă de 
ultrasunete urmată de interpretarea undelor reflectate de diferite- 
le structuri oculare. 

Tabelul 20. 


Principalele indicaţii ale examenului ecografic 
în oftalmologie 


Evidenţierea corpilor străini 


„Detectarea fracturilor orbitare 


Examinarea se realizează prin aplicarea sondei pe suprafaţa 
oculară, după aplicarea în prealabil a unui gel care asigură un 
contact mai bun. 


4.13. Tomografia computerizată 


Tomografia computerizată este o tehnică imagistică de exami- 
nare care folosește razele X pentru a obține imagini detaliate ale 
structurilor oculare. Este utilizată în mod curent în practica oftal- 


> Scanarea mu chilor extraoculari 
i 
| 
i 
. 


mologică, permiţând: 


Y. vizualizarea pereţilor orbitari (evidenţierea fracturilor şi a le- 
ziunilor osoase); 

V decelarea tumorilor; 

Y' observarea unor anomalii ale nervului optic; 

„V examinarea glandei lacrimale şi a sacului lacrimal; 

V. detectarea corpilor străini intraoculari de natură metalică. 
Este tehnica primară de investigare la majoritatea pacienților 
cu traumatisme și tumori orbitare. 


4.14. Tomografia în coerenţă optică (OCT) 


V metodă imagistică modernă; 

Veste non-invazivă, non-contact, lipsită de complicaţii, repeta- 
bilă (fără riscuri). Patologia generală asociată nu reprezintă o 
contraindicaţie; 

V' foloseşte principiul interferometriei laser pentru a realiza achi- 
ziţia in vivo de imagini reprezentând secţiuni ale structurilor 
retiniene, cu o rezoluţie de aproximativ 5-10 pi; 

V. se obţin imagini ale straturilor retiniene cu rezoluție spaţială 
înaltă (10 p) „imagistica structurală a ochiului“. 


4.15. Angiofluorografia (AFG) 


Veste o investigaţie care se aplică pe scară largă de peste 40 de 
ani; 

Y este o metodă minim invazivă, ce necesită injectarea i.v. a 
substanţei de contrast, ceea ce poate determina reacții adver- 
se în cazuri rare; 

V AFG este o metodă de diagnostic care permite vizualizarea 
secvenţială a circulaţiei sangvine la nivelul retinei, coroidei și 
irisului, oferind date asupra proceselor fiziopatologice. 
Aparatura folosită a devenit din ce în ce mai sofisticată, iar 

imaginile obţinute prezintă o acuratețe înaltă. 


CAPITOLUL 5 


DIAGNOSTICUL DE LABORATOR 
AL INFECȚIILOR OCULARE 


Infecţiile oculare afectează diferitele structuri ale ochiului, 
majoritatea fiind localizate la nivelul conjunctivei şi al marginii 
libere a pleoapelor. 

Flora microbiană oculară o reflectă pe cea tegumentară, fiind 
dominată de Staphylococcus epidermidis, Streptococcus viridans, 
corynebacterii nepatogene. Cea mai mare concentrație bacteriană 
este realizată la nivelul glandelor pilosebacee şi în orificiile glan- 
dulare. Densitatea microbiană la nivelul corneei şi a conjuncti- 
vei este redusă datorită îndepărtării mecanice a bacteriilor prin 
secreția lacrimală şi mișcările de clipit. 

Investigarea etiologiei infecțiilor oculare se face în conjuncti- 
vite, keratite, blefarite, endoftalmite, infecţii ale aparatului lacri- 
mal (dacriocistite şi dacrioadenite acute şi cronice). 

Prelevarea probelor în vederea stabilirii etiologie: microbie- 
ne a infecțiilor oculare are loc, după caz, în cabinetul oftalmo- 
logic sau în sala de operaţie. Dacă se suspicionează implicarea 
Demodex spp., prelevarea se va efectua în laboratorul de micro- 
biologie. 

În infecțiile superficiale, prelevarea probelor se efectuează 
înainte de toaleta feței, aplicarea machiajului şi aplicarea coliru- 
rilor sau unguentelor cu antibiotice. Recoltarea se face cu tampo- 
nul sau ansa de platină. 

Sediul din care urmează a se face prelevarea diferă în raport 
cu contextul clinic: conjunctivite — sacul conjunctival, blefarite — 
marginea liberă a pleoapelor, puroi din inflamaţiile supurative, 
ulcer corneean — raclarea corneei, endoftalmite — aspirat obținut 
prin puncţia camerei anterioare şi a vitrosului, recoltare pe tam- 
pon de la nivelul conjunctivei sau plăgii oculare. 

În funcţie de aspectele clinice ale infecţiei oculare, diagnosti- 
cul de laborator se completează cu hemoculturi pentru bacterii și 
fungi, probe serologice pentru investigarea unei posibile etiologii 
virale sau parazitare. 

Transportul către laborator şi prelucrarea probelor recoltate 
trebuie făcute cât mai rapid. 

Prelucrarea probelor constă în efectuarea de frotiuri și culturi. 

Examinarea microscopică a frotiurilor apreciază prezența ce- 
lulelor epiteliale de descuamare, prezența polimorfonuclearelor, 
numărul şi caracterele morfologice şi tinctoriale ale germenilor. 
În contextul unei reacţii clinice inflamatorii, prezenţa unui număr 
crescut de polimorfonucleare constituie un indicator important al 
infecției bacteriene. 

Efectuarea culturilor se realizează prin trecerea produsului re- 
coltat pe medii de cultură: agar sânge, agar-sânge chocolat, agar 
MacConkey, Sabouraoud. Mediile vor fi incubate şi se vor ur- 
mări şi înregistra caracterele culturale — culoarea coloniilor, as- 
pectul, dimensiunile, aderenţa de mediu etc., precum şi cele mi- 


croscopice şi biochimice. 

După obţinerea culturilor pure se efectuează teste definitive de 
identificare a agenților microbieni. Următoarele etape sunt: tes- 
tarea sensibilităţii la antibiotice şi comunicarea rezultatelor. 


CAPITOLUL 6 


MEDICAMENTE UTILIZATE ÎN 
PATOLOGIA OCULARĂ 


6.1. Noţiuni generale 


Medicația oftalmologică cuprinde pe de o parte substanţe ad- 
ministrate în scop terapeutic, iar pe de alta, substanţe utilizate în 
scop diagnostic, așa cum sunt coloranţii, midriaticele şi ciclople- 
gicele. 

Cele mai multe dintre medicamentele utilizate sunt incluse în 
terapeutica generală: antibiotice, vitamine, antiinflamatoare etc. 
Specifice practicii oftalmologice sunt mioticele şi midriaticele, 


lacrimile artificiale, cicloplegicele şi hipotensoarele oculare. 


Tabelul 22. 


sacul conţunctival 

Injecţia locală: 
— injecţia subconjunctivală: asigură penetrarea numai la 
nivelul polului anterior 
— injecţia retrobulbară: folosită pentru anestezia locală 
— injecția laterobulbară: utilizată în patologia polului 
posterior şi pentru anestezia loco-regională în chirur- 
gia cataractei 
— injecția intravitreeană: efectuată în cazuri grave de en- 
doftalmite bacteriene pentru administrarea antibiotice- 
lor sau a altor substanţe cu rol terapeutic cum ar fi be- 
vacizumab sau ranibizumab (utilizate în DMLV forma 
umedă, tromboza de venă etc.), triamcinolon (edemul 
macular din retinopatia diabetică proliferativă, uveite, 
corioretinite ş.a.) . 
Administrarea sistemică: este utilizată pentru administrarea 
antibioticelor, vitaminelor etc. 


Alegerea căii de administrare depinde de localizarea afecțiunii 
oculare. Astfel, administrarea topică este preferată în afecțiunile 
palpebrale şi cele ale polului anterior al ochiului, în timp ce pen- 
tru bolile localizate la nivelul polului posterior este necesară ad- 
ministrarea sistemică sau injectarea retrobulbară. 

Absorbţia medicamentelor oculare este recomandată strict 
pentru acţiunea locală: de exemplu, utilizarea anestezicelor lo- 
cale în leziunile oculare. Se realizează la nivelul conjunctivei şi 
transcorneean. 

Absorbţia este influențată de: 

— pH-ul soluţiei — un pH de 7,4-8 nu produce iritație conjuncti- 
vală; | 

— hipersecreţia lacrimală — scurtează timpul de contact cu medi- 
camentul aplicat; 

— inflamație; 

— leziuni oculare. 

Timpul scurt de contact cu medicamentul se poate prelungi prin 
împiedicarea scurgerii soluţiei prin canalul lacrimo-nazal, exerci- 
tând o uşoară presiune asupra acestuia timp de câteva minute. 

Timpul de contact este prelungit în cazul administrării medi- 
camentelor sub formă de unguent. 


6.2. Forme farmaceutice cu administrare topică 


6.2.1. Colirul 
Colirul este o soluţie sterilă, apoasă sau uleioasă, instilată în 
sacul conjunctival sub formă de picături, utilizată pentru dia- 
gnosticul şi terapia afecțiunilor oculare. 
Colirurile se găsesc sub formă de: 
— recipiente tip unidoză — nu conţin conservanți antimicrobieni; 
— recipiente tip multidoză — cu conservanţi antimicrobieni, de 
exemplu, clorura de benzalconiu, diacetat de clorhexidin. 
Flacoanele tip uni-/multidoză sunt sterile, realizate din mate- 
rial plastic, prevăzute cu sistem picurător. Recipientele se închid 
etanş şi conţin o cantitate de maximum 10 ml de soluţie. 
Modul de administrare a picăturilor oculare: 
— se spală mâinile cu apă şi săpun; 
se deschide flaconul fără a atinge picurătorul; 
— pacientul priveşte în sus, cu capul flectat pe spate; 
— se tracţionează ușor pleoapa inferioară până se formează un pliu; 
se aplică în acest pliu cantitatea prescrisă de picături, fără a 
atinge tegumentul, genele sau suprafața globului ocular; 
după instilarea picăturilor, ochii se țin închişi pentru 1-2 mi- 
nute; 
— fluidul în exces se îndepărtează cu o compresă sterilă; 
— nu se administrează simultan mai multe tipuri de picături; 
— imediat după administrare poate apărea o senzaţie temporară 


| 


| 


de arsură locală. 

6.2.2. Unguentele oftalmice 
 Unguentele oftalmice sunt preparate farmaceutice sterile, se- 
misolide, cu aplicare pe mucoasa conjunctivală. Sunt condiţionate 
în recipiente sterile, închise etanş, care conţin maxim 10 g de un- 
guent. Se păstrează la temperaturi de cel mult 25*C. 

Substanţa activă se încorporează într-o bază de unguent lipo- 
solubilă, neiritantă pentru mucoasa conjunctivală. Pe lângă sub- 
stanța activă, unguentele oftalmice mai pot conţine antioxidanți, 
stabilizanți, conservanţi antimicrobieni. 

Modul de administrare a unguentelor oftalmice: 

— se spală mâinile cu apă și săpun; 

— se deschide tubul fără a atinge vârful acestuia; 

— capul pacientului este flectat pe spate; 

— se tracționează în jos pleoapa inferioară până se formează un 
pliu; 

— unguentul se aplică în pliul format; 

— pacientul ţine ochii închiși 1-2 minute; 

— excesul de unguent se îndepărtează cu o compresă sterilă. 


6.2.3. Sisteme terapeutice oftalmice cu eliberare 
prelungită 
Sistemele terapeutice oftalmice cu eliberare prelungită, de 
exemplu Sistemul Ocusert cu pilocarpină, utilizat în terapia glau- 
comului; sistemul Ocusert este un rezervor aflat între două mem- 
brane, prin care se controlează difuzia substanţei active, pe par- 
cursul mai multor zile. | 


6.2.4. Implante terapeutice solubile 
Implantele terapeutice solubile, de exemplu Lacrisert, conțin 
lacrimi artificiale, utilizate în sindromul de ochi uscat. 

6.3. Principalele clase de medicamente utilizate în 
oftalmologie 


6.3.1. Colinergice 
Medicamentele colinergice acţionează pe musculatura irido- 
ciliară şi vasele endooculare. Sunt utilizate pentru: 
— extracția corpilor străini din camera anterioară; 
— după implantarea cristalinelor cu fixare pupilară; 
— prevenirea atacurilor în glaucomul cu unghi închis; 
— readucerea pupilei la dimensiuni normale după midriaza indu- 
să medicamentos; 
— scăderea tensiunii intraoculare în glaucomul cu unghi deschis. 
Exemple: pilocarpină, neostigmină, eserină. 
Efecte secundare: scăderea acuităţii vizuale, dureri oculare, 
congestie conjunctivală, hemoragie retiniană. 


6.3.2. Anticolinergice 

Anticolinergicele sunt droguri care produc midriază şi parali- 
zia acomodaţiei. Se utilizează în efectuarea refracției la copii și 
tineri, examenul fundului de ochi, dezlipire de retină ş.a. 

Exemple: atropină, tropicamidă. 

Efecte secundare: fotofobie, vedere neclară (temporar). 


6.3.3. Adrenergice 

Principalele efecte ale medicamentelor adrenergice sunt mi- 
driaza, vasoconstricţia şi hipotensiunea oculară. 

Exemple: adrenalină, noradrenalină, fenilefrină, efedrină, na- 
fazolină. 

Efecte secundare: lăcrimare, conjunctivite alergice. 


6.3.4. Beta-blocante 
Beta-blocantele sunt medicamente utilizate în tratamentul 


glaucomului. 
Exemple: timolol, carteolol, betaxolol, labetalol. 

Efecte secundare: scăderea secreției lacrimale, hiperemie con- 
junctivală, conjunctivite alergice. 


6.3.5, Alte hipotensoare oculare 
Pot fi: 
— inhibitori ai anhidrazei carbonice: diamox, ederen, dorzolamidă; 
— prostaglandine: latanoprost, travaprost, bimatoprost; 
— alfa2-antagoniști: brimonidinem; 
— miotice: pilocarpina 0,5- 4%; 
— agenţi hiperosmotici sistemici: manitol, glicerol, acetazolamidă. 


6.3.6. Medicamente cu acțiune antibacteriană 
Unul dintre principiile antibioterapiei în oftalmologie este uti- 
lizarea monoterapiei ţintite, dubla, tripla sau qvadrupla terapie 

antiinfecțioasă fiind rezervate cazurilor grave sau asocierilor mi- 
crobiene. De asemenea, se va ţine cont de posibilele contrain- 
dicaţii şi eventualele alergii medicamentoase. 

Pentru instituirea antibioterapiei este obligatorie parcurgerea 
unor etape: 

stabilirea diagnosticului clinic; 
stabilirea diagnosticului bacteriologic (frotiuri, culturi); 
testarea sensibilităţii la antibiotice; 
alegerea căii de administrare; 
inițierea tratamentului. 

În funcţie de statusul clinic al pacientului, tratamentul antiin- 
fecțios poate fi început precoce, după recoltarea produselor pa- 
tologice necesare identificării agentului etiologic. Ulterior, în ra- 
port cu rezultatele antibiogramei, tratamentul va fi reevaluat şi 
eventual corectat, dacă situaţia o impune. 


| 


Cele mai utilizate antibiotice sunt: tobramicina, gentamicina, 
cloramfenicolul, netilmicina, ciprofloxacinul, mofloxacina, van- 
comicina, 


| 
| 
| 
| 
| 
| 
| 


Oftalmologie pentru asistenţi medicali 89 


6.3.7. Medicația antivirală 

Administrarea antiviralelor are ca scop stoparea multiplicării 
intracelulare a virusurilor. Administrarea se face mai ales topic, 
sub formă de unguente oftalmice. 

Drogurile antivirale sunt indicate în keratite herpetice, con- 
junctivite virale, uveite virale. Cele mai utilizate sunt aciclovirul 
şi ganciclovirul. 


6.3.8. Medicația antifungică 

Fungii — Candida, Aspergillus, Actinomyces — sunt incriminați 
în etiologia conjunctivitelor, keratitelor, endoftalmitelor etc. Prin- 
cipalii agenţi antifungici utilizați sunt amfotericina B, clotrima- 
zolul, miconazolul, ketoconazolul, itraconazolul, fluconazolul. 


6.3.9. Terapia cataractei 

Părerea unanimă a specialiștilor este că singurul tratament cu- 
rativ al cataractei este cel chirurgical. 

În stadiul incipient se pot administra anumite preparate care 
încetinesc evoluţia cataractei, însă nu o opresc. 

Exemple: Rubjovit, Quinax. 


6.3.10. Lacrimile artificiale 
Sunt substituenţi ai lacrimilor naturale, cu administrare sub 
formă de colir sau unguent, pentru protejarea, umidificarea şi lu- 
brifierea suprafeţei oculare. 
Indicaţii: 
— sindromul de ochi uscat; 
— leziuni corneene; 
— keratite; 
— postoperator; 
— utilizarea lentilelor de contact; 
— expunerea la fum de țigară; 
— lucrul în mediu cu praf, aer condiţionat, vânt; 

— utilizarea îndelungată a computerului sau microscopului; 
— şofat. 

Exemple: Lacrisifi, Tears Naturale, Refresh, Optive, Trium, 
Blu yal A, Blu Gel, Hyabak, Hylo Care, Vidisic etc. 


6.3.11. Vitamine 
Tabelul 23. Indicaţiile terapeutice în oftalmologie ale vitaminelor 
VITAMINA INDICAȚII TERAPEUTICE 
Vitamina A Diminuarea adaptării la întuneric 
Xeroftalmie 
Retinopatie pigmentară 
Ea DMLV 
Vitamina B2 Xeroftalmie 
Arsuri 
Eroziuni corneene 


Ulcere trofice 
Keratita herpetică 
Arsuri 
Post-operator 
Edem corneean 
Ulcer trofic 
Post-traumatic 
Vitamina B12 Keratite infecțioase 

Keratite traumatice sau postoperatorii 
Arsuri 
Cataractă (stadiul incipient) 
Hemoragii intraoculare 
Miopie forte 

Conjunctivite alergice 
Retinopatia diabetică 


Vitamina B6 


Vitamina C 


DMLV 

Vitamina E Prevenirea retinopatiei la nou-născuții prematuri 
DMLV 

Vitamina K Hemoragii retiniene 


Hemoragii postoperatorii sau post-traumatice 
| Hemoragii în camera anterioară 


TESTE DE EVALUARE 


L. ADEVĂRAT SAU FALS 


Tunica externă este formată din cornee și scleră. 


La joncţiunea dintre cornee şi scleră se află limbul sclero-cor- 
neean. 


La joncțiunea dintre cornee şi scleră se afla canalul lui Schlemm, 
prin care trece umoarea apoasă. 


Umoarea apoasă este secretată de procesele ciliare. 
Uveea este alcătuită din iris, corp ciliar şi coroidă. 
Irisul se învecinează anterior cu retina. 

Vitrosul este un gel transparent secretat de cristalin. 
Retina reprezintă receptorul vizual propriu-zis. 
Conjunctiva tapetează faţa posterioară a irisului. 


Muşchiul ciliar intervine în acomodaţie prin acțiunea sa asu- 
pra cristalinului. 


. Fotoreceptorii sunt reprezentaţi de coroidă şi scleră. 


„ Cristalinul este o lentilă biconvexă, opacă, situată anterior 


față de conjunctivă. 


. Principalul rol al cristalinului este de a proteja suprafaţa glo- 


bului ocular de agenţii agresori externi. 


.. Corpul vitros este un gel transparent care menţine volumul 


globului ocular. 

Filmul lacrimal menţine lubrifierea corneei. 

Mobilitatea pleoapei superioare este asigurată de mușchiul 
ciliar. | 

Căile lacrimale sunt reprezentate de canaliculele lacrimona- 
zale. 


Orificiile canalelor lacrimale se găsesc în porţiunea medială 
a coroidei. 


Filmul lacrimal este alcătuit din apă şi colagen. 

Filmul lacrimal contribuie la claritatea vederii. 

Medicația specifică practicii oftalmologice include miotice 
şi midriatice. 

Administrarea topică constă în instilarea soluţiilor medica- 
mentoase în sacul conjunctival. 


Absorbţia medicamentelor administrate topic este influențată 
de hipersecreția lacrimală şi pH-ul soluției. 


Timpul de contact este scurtat în cazul administrării medica- 
mentelor sub formă de gel. 


Administrarea sistemică este indicată în cazul lacrimilor ar- 
tificiale şi a mioticelor. 


Miopia este o ametropie în care focarul razelor paralele de la 
infinit se află în fața retinei. 


Colirurile se găsesc sub formă de capsule şi comprimate. 
Unul dintre principiile. antibioterapiei în oftalmologie este 
monoterapia țintită. 

Recipientele tip unidoză nu conţin conservanţi antimicrobieni. 
Recipientele tip multidoză nu conţin conservanţi antimicro- 
bieni. 

Unul dintre principiile antibioterapiei în oftalmologie este 
utilizarea cvadruplei terapii. 


la 
| 

Cele mai utilizate antibiotice sunt tobramicina şi gentamicina. 
Cele mai utilizate antivirale sunt aciclovirul şi ganciclovirul. 


Iniţierea tratamentului antibiotic se face înaintea recoltării 
produsului patologic necesar identificării agentului etiologic. 


Gentamicina şi netilmicina au ca indicație majoră de adminis- 
trare conjunctivitele virale cauzate de virusul Epstein-Barr. 
Vitamina E este indicată pentru prevenirea retinopatiei la 
nou-născuţii prematuri. | 

Acuitatea vizuală exprimă capacitatea ochiului de a distinge 
şi aprecia forma, dimensiunea și detaliile diverselor elemen- 
te din spațiu. 

Creșterea acuităţii vizuale este cel mai frecvent simptom pen- 
tru care pacienţii se prezintă în cabinetele de oftalmologie. 
Fotofobia semnifică frica de lumină și apare în contextul 
unor afecțiuni psihice. 


Nistagmusul se traduce prin mişcări involuntare, sacadate 
ale globilor oculari, pe direcţie orizontală, verticală sau cir- 
culară. 


Exoftalmia este lipsită de semnificație patologică. 
Enoftalmia bilaterală apare în stările caşectice. 

Midriaza apare consecutiv consumului exagerat de alcool. 
Mioza reprezintă dilatarea pupilei. 

Ptoza palpebrală se datorează expunerii la lumină foarte in- 
tensă. 


Diplopia reprezintă perceperea de către pacient a două ima- 
gini suprapuse ale aceluiaşi obiect. 


„ Viciile de refracție se clasifică în funcţie de raportul dintre 


focarul razelor paralele şi retină. 

Conjunctivita. şi insomnia pot produce hiperemie conjuncii- 
vală. 

Expunerea la lumină slabă duce la apariţia fotofobiei. 
Corecţia optică în cazul hipermetropiei se realizează prin 
lentile divergente notate cu (-). 

Tumorile şi traumatismele orbitare constituie cauze ale ex- 
oftalmiei. 

Enoftalmia unilaterală apare în fractura orbitei, soldată cu 
prăbușirea planșeului orbitar. 

Midriaticele au ca principal efect terapeutic cecitatea. 
Diplopia poate fi monoculară sau binoculară şi apare în as- 
tigmatism. 

Cataracta şi glaucomul se numără printre principalele cauze 
de orbire în lume. 

Cataracta este o ametropie frecvent întâlnită în rândul vârst- 
nicilor. 

Xeroftalmia se caracterizează prin uscarea corneei și a con- 
junctivei, fiind asociată de obicei cu carența de vitamină A. 
Hiperemia conjunctivală se datorează în principal hipervita- 
minozei D. 

Administrarea lacrimilor artificiale este tratamentul de elec- 
ţie în degenerescența maculară legată de vârstă. 

Ptoza palpebrală poate fi congenitală. 

Infecția gonococică a nou-născutului şi glaucomul se află 
printre principalele cauze de cecitate. 

Flora microbiană oculară o reflectă pe cea tegumentară, fiind 
dominată de Staphylococcus epidermidis şi Streptococcus 


viridans. 

În astigmatismul hipermetropic, focarele se formează în fața 
retinei. 


Dintre ametropii fac parte glaucomul și cataracta. 
Hipermetropia şi miopia sunt incluse între viciile de refracție. 
Ametropiile reprezintă modificări ale refracției în care raze- 
le paralele de la infinit alcătuiesc unul sau mai multe focare, 
situate în faţa sau în spatele retinei. 

Hipermetropia este o tulburare de refracție caracterizată prin 
edem corneean şi creşterea acuităţii vizuale la distanţă. 
Scurtarea axului antero-posterior şi tumorile orbitare pot de- 
termina apariţia hipermetropiei. 

Printre principalele aspecte clinice ale traumatismelor ocu- 
lare se numără şi hematomul palpebral şi fracturile orbitare. 
Miopia degenerativă este caracterizată prin afectarea struc- 
turilor oculare. 

Miopia simplă este cea mai frecventă formă, globul ocular 
având axul antero-posterior scurtat. 

Sindromul de ochi uscat apare secundar retinopatiei diabetice. 
La apariţia miopiei degenerative sunt implicaţi atât factorii 
genetici, cât şi patologii diverse precum: toxoplasmoză, sin- 
drom Marfan, inflamații sclero-corneene. 

Miopia degenerativă se transmite genetic, tulburările de refrac- 
ţie fiind prezente încă de la naştere, cu valori de peste + 10D. 
Astigmatismul se datorează unor neregularități ale corneei, 
atât în ceea ce priveşte suprafaţa, cât și forma acesteia. 


.. În astigmatismul miopic, focarele se formează în faţa retinei. 


.. În ambliopie, cea mai veche, dar încă cea mai eficientă me- 


todă de tratament rămâne ocluzia ochiului ambliop. 

In mod normal, conjunctiva este sterilă. 


Printre principalele aspecte clinice ale traumatismelor ocu- 
lare se numără şi hematomul palpebral şi fracturile orbitare. 
Prezbiopia este o tulburare patologică a vederii la distanță 
instalată după vârsta de 40 de ani. 

Blefarita reprezintă inflamaţia marginii libere a pleoapei. 
Apariţia blefaritelor este favorizată de praf, cosmetice, teren 
atopic. 

Orjeletul este o infecție de natură stafilococică a glandelor se- 
bacee de la nivelul pleoapelor, atât superioare, cât şi inferioa- 
re. 


Orjeletul se asociază cu degenerescența maculară senilă în 
aproximativ 75% dintre cazuri. 


Tratamentul keratitelor bacteriene se face cu aciclovir, keto- 
conazol, fluconazol. 


In stadiile avansate ale orjeletului, se aplică local căldură us- 
cată, care favorizează abcedarea. 

Orjeletul necesită utilizarea terapiei laser în stadiile incipi- 
ente. 


Dacriocistita reprezintă inflamaţia acută sau cronică a sacu- 
lui lacrimal. 


O alterare cantitativă sau calitativă a filmului lacrimal duce 
la apariția sindromului de ochi uscat. 

Clima uscată, cu vânt şi praf poate duce la apariţia cataractei 
secundare. 


Sindromul de ochi uscat este principala complicaţie evoluti- 
vă a traumatismelor perforante. 


Clasificarea pe criteriul clinic al blefaritelor le împarte în: 
bletarite acute, cronice şi secundare. 

Dermatita seboreică a feţei favorizează apariţia blefaritelor. 
Blefaritele scuamoase se manifestă prin eritem, tumefacție, 
scuame gălbui. 

Tratamentul sindromului de ochi uscat constă în adminis- 
trarea sistemică de corticosteroizi. 

În mod normal, conjunctiva nu este sterilă. 

În funcţie de evoluţie, conjunctivitele se clasifică în urmă- 
toarele forme: bacteriene, virale, alergice. 

Keratitele fungice necesită administrarea de antibioterapie 
sistemică. 

Formele acute de conjunctivită se caracterizează clinic prin 
hiperemie unilaterală, secreţii oculare, lăcrimare. 
Conjunctivitele sunt afecţiuni cu contagiozitate extrem de 
scăzută. 

Sub termenul de keratită sunt reunite toate inflamaţiile de la 
nivelul corneei. 

Agenţii antifungici utilizaţi în tratamentul keratitelor fungi- 


- ce sunt aciclovirul şi ganciclovirul. 

Diagnosticul de laborator al keratitelor bacteriene se bazea- 
ză pe culturi de celule și microscopie electronică. 
Endoftalmita acută postcataractă este cea mai frecventă for- 
mă clinică. 

Endoftalmita presupune infecția bacteriană sau fungică a 
conjunctivei şi corneei. 

Diagnosticul de endoftalmită este suspicionat pe baza isto- 
ricului pacientului şi a examenului local. 

Cataracta se datorează opacifierii cristalinului. 

Cataracta senilă este o manifestare a procesului de îmbătrâ- 
nire a organismului, apărând după vârsta de 60 de ani. 

123. Principalele aspecte clinice ale traumatismelor oculare sunt 
reprezentate de cataractă traumatică, plăgi palpebrale și 


109. Scăderea acuităţii vizuale este simptomul cardinal al tuturor 
formelor clinice de cataractă. 


110. Cataractele traumatice se produc mai frecvent post-operator. conjunctivale, contuzii corneene. 


A O ai 


124. Retinopatia diabetică este mai frecventă la persoanele cu 


111. Tensiunea intraoculară este definită prin presiunea exercita- i 
; vârsta sub 40 de ani. 


tă de lichidele intraoculare asupra pereţilor globului ocular. 
125. Principalele direcții de tratament în strabism sunt corticotera- 


pia sistemică şi tratamentul local cu unguente cu antibiotice. 


i issa 


112. Valorile normale ale TIO sunt cuprinse între 11 şi 21 mm- 
Hg. 

113. Umoarea apoasă este un lichid clar, incolor, produs de con- | 
junctivă. 

114. Glaucomul poate apărea în cursul unor boli oculare sau ex- i 
traoculare, a căror evoluţie generează creşterea presiunii in- 
traoculare. 


iat 


115. Printre factorii de risc prezenţi în DMLV se numără şi vâr- 
sta, fumatul, obezitatea. 


116. Strabismul are o prevalenţă crescută în rândul vârstnicilor. 
117. Corpii străini superficiali, nefixaţi, se îndepărtează numai sub 
anestezie generală. 


Sil 


118. Corpii străini de sticlă sau plastic sunt destul de bine tolerați 
cel mai adesea astfel încât pot fi lăsați pe loc pe termen ne- 
definit. 


119. Traumatismele oculare reunesc contuzii, plăgi înțepate sau | 


tăiate, precum şi arsuri cu agenți fizici, chimici etc. 
120. Simptomatologia traumatismelor oculare cuprinde durere, 
senzaţie de corp străin, scăderea acuității vizuale. j 
121. Din cauza riscului de infecţie din traumatismele perforante, 
se indică antibioterapia sistemică, ca şi monoterapie. 


122. Arsurile oculare prin agenţi chimici pot determina scăderi 
importante ale vederii, uni- sau bilaterale, cu caracter per- 
manent. 

II. COMPLEMENT MULTIPLU 


. Globul ocular prezintă trei tunici: 


b) externă; 
c) inferioară; 
d) medie. 


. Următoarele afirmaţii sunt adevărate, cu excepţia: 


a) tunica externă a globului ocular este formată din cornee şi 
scleră; 

b) corneea este intens vascularizată şi asigură nutriția retinei; 

c) irisul este situat posterior față de retină. 

Irisul: 

a) culoarea sa variază de la individ la individ; 

b) reglează cantitatea de lumină care ajunge la nivelul retinei; 

c) se învecinează anterior cu retina. 


„ Tunica medie este alcătuită din : 


a) iris; 
b) corp ciliar; 
c) coroidă. 


. Fotoreceptorii: 


a) sunt reprezentaţi de procesele ciliare şi coroidă; 
b) sunt de două tipuri: cu conuri și cu bastonașe; 
c) transformă undele luminoase în influx nervos. 

6. Cristalinul: 
a) este o lentilă biconvexă, transparentă; 
b) este produs de procesele ciliare; 
c) este situat posterior faţă de iris. 
7. Corpul vitros: 
a) transmite razele de lumină de la cristalin la retină; 
b) este un gel transparent; 
c) este alcătuit din apă, acid hialuronic şi colagen. 
8. Cristalinul: 
a) este o lentilă biconvexă; 
b) este înconjurat de un ligament circular numit zonula lui Zinn; 
c) permite focalizarea luminii la nivelul retinei. 
9. Musculatura extrinsecă a globului ocular cuprinde: 
a) mușchiul ciliar; 
b) muşchii oblici ai globului ocular; 
c) mușchiul ridicător al pleoapei superioare. 
10. Conjunctiva: 
a) tapetează fața anterioară a globului ocular; 
b) tapetează fața internă a pleoapelor; 
c) este o membrană cu rol de protecţie. 
11. Selectaţi afirmaţiile adevărate: 
a) mobilitatea pleoapei superioare este asigurată de mușchiul 
ciliar; 
b) căile lacrimale sunt reprezentate de canaliculele lacrimo- 
nazale; 
c) conjunctiva tapetează fața anterioară a globului ocular. 
12. Filmul lacrimal este compus din trei straturi: 
a) mucos; 
b) apos; 
c) lipidic. 
13. Filmul lacrimal: 
a) menţine lubrifierea corneei; 


| 
j. 
Î 


Oftalmologie pentru asistenţi medicali 105 


b) asigură protecția împotriva infecțiilor; 
c) participă în mod direct la acomodaţia cristalinului. 
14. Medicația specifică practicii oftalmologice include: 
a) lacrimi artificiale; 
b) citostatice; 
c) midriatice. 
15. Selectaţi afirmaţiile adevărate: 
a) administrarea topică este preferată în afecțiunile localizate 
la nivelul polului anterior; 
b) administrarea sistemică este utilizată pentru antibiotice, 
vitamine etc.; 
c) absorbţia medicamentelor administrate topic este influen- 
ţată de hipersecreţia lacrimală. 
16. Colirul: 
a) este o soluţie sterilă, apoasă sau uleioasă; 
b) se instilează în sacul conjunctival sub formă de picături; 
c) se administrează sistemic pentru profilaxia cataractei. 
17. Printre factorii care favorizează apariţia blefaritelor se numă- 
Tă şi: 
a) cosmeticele; 
b) terenul atopic; 
c) dermatita seboreică a feţei. 
18. Colirurile se găsesc sub formă de: 
a) recipiente tip unidoză; 
b) recipiente tip multidoză; 
c) drajeuri și capsule. 
19. Unguentele oftalmice: 
a) se administrează sistemic în conjunctivitele virale; 
b) sunt preparate farmaceutice semisolide; 
c) se aplică pe mucoasa conjunctivală. 
20. Beta-blocantele: 
a) se utilizează în tratamentul glaucomului; 

b) au ca efecte secundare scăderea secreției lacrimale, hipe- 
remie conjunctivală; 
c) exemple: timolol, betaxolol. 
21. Cele mai utilizate antibiotice în oftlamologie sunt: 
a) tobramicina; 
b) gentamicina; 
c) ganciclovirul. 
22. Medicamentele antivirale: 
a) se administrează numai pe cale sistemică; 
b) sunt indicate în tratamentul conjunctivitelor virale; 
c) se administrează mai ales topic. 
23. Sindromul de ochi uscat poate fi produs de administrarea 
unor medicamente precum: 
a) antiglaucomatoase; 
b) antidepresive; 
c) anticoncepționale. 
24. Lacrimile artificiale: 
a) sunt substituente ale lacrimilor naturale; 
b) se administrează sub formă de colir sau unguent; 
c) asigură lubrifierea suprafeţei oculare. 
25. Printre indicațiile de administrare a lacrimilor artificiale se 
numără: 
a) sindromul de ochi uscat; 
b) utilizarea îndelungată a computerului; 
c) lucrul în mediu cu praf, aer condiționat. 
26. Vitamina A este indicată în: 
a) xeroftalmie; 
b) retinopatie pigmentară; 
c) scăderea adaptării la întuneric. 
27. Clasificarea pe criteriul clinic al blefaritelor le împarte în: 
a) secundare; 
b) eritematoase; 
"c) ulceroase. 


| 

28. Vitamina C este indicată în: 
a) hemoragii intraoculare; 
b) DMLV; 
c) retinopatie diabetică. 
29. Printre indicaţiile administrării vitaminei E se numără: 
a) degenerescența maculară legată de vârstă; 
b) prevenirea retinopatiei la nou-născuţii prematuri; 
c) xerostomie. 
30. Lacrimile artificiale se administrează: 
a) postoperator; 
b) ca monoterapie în retinopatia diabetică; 
c) în utilizarea îndelungată a computerului sau a microsco- 
pului. 
31. Printre cauzele scăderii acuităţii vizuale se numără şi: 
a) dezlipirea de retină; 
b) hipermetropia; 
c) cataracta. 
32. Fotofobia: 
a) în cele mai multe cazuri nu are semnificație patologică; 
b) este mai acută la trecerea de la lumină la întuneric; 
c) este produsă de expunerea la lumină. 
33. Cecitatea are drept principale cauze: 
a) xeroftalmia; 
b) dezlipirea de retină; 
c) degenerescența maculară. 
34. Exoftlamia: 
a) reprezintă deplasarea în afară a globului ocular; 
b) nu are semnificaţie patologică; 
c) poate fi cauzată de tumori orbitare. 
35. Fotofobia poate fi întâlnită în: 
a) eroziuni corneene; 
b) keratite; 
c) uveite. 

36. Exoftalmia: 
a) reprezintă înfundarea globului ocular în orbită; 
b) apare în cadrul traumatismelor orbitare; 
c) apare în boala Basedow. 
37. Enoftlamia bilaterală este întâlnită în: 
a) malnutriție; 
b) stările caşectice; 
c) sindromul Claude-Bernard-Horner. 
38. Mioza: 
a) reprezintă dilatarea pupilei; 
b) poate fi fiziologică; 
c) apare la expunerea la o lumină mai puternică. 
39. Scăderea acuităţii vizuale poate fi produsă de: 
a) cataractă; 
b) astigmatism; 
c) conjunctivită. 
40. Printre cauzele cecității se numără: 
a) arsurile chimice sau termice; 
b) glaucomul; 
c) diplopia. 
41. Midriaza este produsă de: 
a) consumul de alcool; 
b) stupefiante; 
c) lumina slabă. 
42. Conjunctivitele parazitare sunt determinate de: 
a) Demodex spp.; 
b) Trypanosoma brucei,; 
Cc) Streptococcus pneumoniae. 
43. Diplopia este un simptom care apare în: 
a) astigmatism; 
b) subluxaţii ale cristalinului; 
c) debutul unor cataracte. 

44. Printre principalele cauze de orbire în lume se numără: 
a) cataracta; 
b) glaucomul; 
c) retinopatia diabetică. 
45. Hemeralopia poate apărea în: 
a) carenţa de vitamină A; 
b) hipervitaminoza K; 
c) diabet. 
46. În etiologia ambliopiei intră: 
a) anizometropia; 
b) ametropiile mari; 
c) strabismul. 
47. Hiperemia conjunctivală apare în contexte clinice diferite: 
a) oboseală oculară; 
b) conjunctivite; 
c) deficit de vitamina C. 
48. Simptomatologia hipermetropiei cuprinde: 
a) oboseală oculară; 
b) cefalee; 
c) scăderea acuității vizuale. 
49. Ptoza palpebrală apare în: 
a) afectarea nervului oculomotor; 
b) traumatisme oculare; 
c) dezlipire de retină. 
50. Selectaţi afirmaţia adevărată: 
a) ptoza palpebrală poate fi congenitală; 
b) în absenţa tratamentului xeroftalmia progresează spre ce- 
citate; 
c) diplopia poate apărea în astigmatism. 
51. Nistagmusul: 
a) poate însoţi cataracta congenitală; 
b) este principalul efect advers al midriaticelor; 
c) poate însoţi strabismul. 

52. Ptoza palpebrală: | 60. Hipermetropia: 
a) se rezolvă exclusiv chirurgical; | a) poate fi determinată de virusul herpes simplex; 
b) fanta palpebrală este mărită; | b) este un viciu de refracție; 


c) poate fi uni- sau bilaterală. 
53. Hemeralopia: 
a) se mai riNIaE Ie ȘI Gera crepiusenilară, a) artrita reumatoidă; 
5) poate îi eoogetiitală cau oBăa Iu. + | b) administrarea de antidepresive; 
c) se datorează deficitului de vitamină A. | ? 
54. În etiologia bacteriană a conjunctivitelor, sunt implicaţi: 
a) Candida spp.; 
b) Staphylococcus aureus; | 
c) Streptococcus pneumoniae. | 


; c) este o ametropie. 
| 61. Printre cauzele sindromului de ochi uscat se numără: 


c) utilizarea îndelungată a lentilelor de contact. 
62. În evoluţie, hipermetropia se poate complica cu: 

a) glaucom cu unghi închis; 

b) conjunctivite virale; 


55. Tratamentul hipermetropiei cuprinde: | c) spasm acomodativ. 
a) corecție optică cu lentile convergente notate cu (+); | 63. Apariţia blefaritelor este favorizată de: 
b) intervenţie laser; | a) stările de imunodepresie; 
c) lentile de contact. | | b) stagnarea secrețiilor glandelor Meibomius; 
56. Conjunctivitele virale sunt date de: | c) praf. 
a) virusul Epstein-Barr; | 64. După gradul de alterare a structurilor globului ocular, miopia 
b) virusul herpes simplex; poate fi: 
c) Demodex SE: , , : i a) miopie simplă; 
57. Simptomatologia astigmatismului include o serie de mani- | b) miopie degenerativă; 


festări clinice, cu excepția: 
a) ptozei palpebrale; 
b) lăcrimării; 
c) cecității. 

58. Dintre ametropii fac parte: 
a) hipermetropia; 


c) miopie regenerativă. 
65. În astigmatism, tabloul clinic cuprinde: 
a) fotofobie; 
b) cefalee; 
c) scăderea acuităţii vizuale la distanţă și aproape. 


b) cataracta; | 66. Miopia simplă: 
c) miopia. | a) se datorează factorilor ereditari; 
59. În etiologia hipermetropiei se menţionează: | b) progresează lent până la vârsta de 25 de ani; 


a) scurtarea axului antero-posterior; Cc) se caracterizează prin vedere neclară la distanţă. 
b) tumori orbitare; 


c) diabet zaharat. 


67. Miopia degenerativă: 
a) progresează pe tot parcursul vieţii; 

b) se transmite genetic; 
c) este prezentă încă de la naştere. 
68. Simptomatologia miopiei degenerative se caracterizează prin: 
a) acuitate vizuală scăzută chiar și sub corecție optică; 
b) micşorarea câmpului vizual; 
c) creşterea tensiunii oculare peste 35 mmHg. 
69. Din punct de vedere evolutiv, miopia degenerativă se poate 
complica cu: 
a) cataractă; 
b) luxaţia cristalinului; 
c) dezlipire de retină. 
70. Din punct de vedere clinic, dacriocistita poate fi: 
a) emfizematoasă; 
b) acută; 
c) cronică. 
71. Tratamentul miopiei degenerative constă în: 
a) corecția acuităţii vizuale; 
b) administrarea de vitamine; 
c) perioade de repaus ocular. 
72. Complicaţiile blefaritelor: 
a) apar mai ales în urma cronicizării; 
b) sunt reprezentate de orjelet, conjunctivită cronică; 
c) sunt mai frecvente la pacienţii care prezintă hipertensiu- 
ne arterială. 
73. Diagnosticul blefaritelor se bazează pe: 
a) acuzele pacientului; 
b) examenul biomicroscopic; 
c) computertomografie. 
74. Printre factorii de risc asociaţi keratitelor se numără şi: 
a) diabetul zaharat; 
b) hipotensiunea arterială; 
c) exoftalmopatia Graves. 

75. După poziţia focarelor în raport cu retina, astigmatismul poa- 
te fi: 
a) miopic — focarele se formează în fața retinei; 
b) hipermetropic — focarele se formează în spatele retinei; 
c) mixt — un focar înainte și unul în spatele retinei. 
76. Simptomatologia astigmatismului cuprinde următoarele ma- 
nifestări: 
a) oboseală oculară; 
b) hemoragie subconjunctivală; 
c) fotofobie. 
77. În etiologia ambliopiei se menţionează: 
a) strabismul; 
b) anizometropia; 
c) cataracta congenitală unilaterală. 
78. În funcţie de gradul alterării acuităţii vizuale, ambliopia poa- 
te fi: 
a) uşoară: AV = 0,3-0,8; 
b) medie: AV = 0,1-0,3; 
c) severă: AV =<0,1. 
79. Sindromul de ochi uscat se manifestă prin: 
a) edem retinian; 
b) fotofobie; 
c) înţepături oculare. 
80. Pacienţii cu prezbiopie acuză: 
a) cefalee; 
b) înţepături oculare; 
c) oboseală la lectură. 
81. În prezbiopie: 
a) există tendința de a îndepărta suprafața de lectură; 
b) lentilele prescrise pentru prezbiopie corectează numai ve- 
derea de aproape; 

c) pacienţii prezintă în evoluţie ulcer corneean în peste jumă- 
tate din cazuri. 
82. Printre factorii care favorizează apariţia blefaritelor se numă- 
ră: 
a) terenul atopic; 
b) praful; 
c) hipersecreţia glandelor Meibomius. 
83. Formele acute de conjunctivită sunt determinate mai ale de: 
a) Staphylococcus aureus; 
b) Plasmodium falciparum; 
c) Haemophilus influenzae. 
84. În tratamentul dacriocistitei, se recomandă: 
a) administrarea locală a antibioticelor; 
b) dezobstrucția canalului lacrimonazal; 
c) administrarea sistemică a antibioticelor. 
85. Blefaritele eritematoase se manifestă prin: 
a) prurit; 
b) ulcer corneean; 
c) congestia marginii libere a pleoapei. 
86. Principiile de tratament în blefarite sunt: 
a) îndepărtarea scuamelor și a secrețiilor uscate; 
b) administrarea de coliruri sau unguente cu antibiotice; 
c) aplicarea de comprese cu ser fiziologic. 
87. Apariţia orjeletului este favorizată de: 
a) atingerea frecventă a pleoapelor cu mâinile murdare; 
b) diabet zaharat; 
c) blefarite. 
88. În tratamentul orjeletului se recomandă: 
a) tratarea blefaritelor; 
b) evitarea folosirii rimelului și a creionului dermatograf mai 
mult de şase luni; 
C) terapie laser. 

89. Sindromul de ochi uscat este cauzat de: 
a) administrarea medicamentelor antiglaucomatoase; 
b) utilizarea îndelungată a computerului; 
c) clima uscată. 
90. Tratamentul local al orjeletului presupune: 
a) aplicarea de coliruri cu antibiotice; 
b) administrarea sistemică de antiinflamatoare; 
c) aplicarea de unguente cu antibiotice. 
91. Dacriocistita: 
a) reprezintă inflamaţia acută sau cronică a sacului lacrimal; 
b) infecția survine în majoritatea cazurilor secundar obstruc- 
iei canalului lacrimonazal; 
c) se complică în evoluţie cu cataracta secundară. 
92.- Formele acute de conjunctivită se caracterizează clinic prin: 
a) lăcrimare; 
b) hiperemie unilaterală; 
c) secreții oculare. 
93. În funcţie de etiologie, se descriu mai multe tipuri de keratite: 
a) alergice; 
b) virale; 
c) bacteriene. 
94. Tratamentul sindromului de ochi uscat constă în: 
a) administrarea lacrimilor artificiale; 
b) corectarea cauzei; 
-c) administrarea sistemică de corticosteroizi. 
95. Dacriocistita cronică: 
a) se manifestă prin tumefacţia sacului lacrimal; 
b) se manifestă prin eliminarea unei secreții mucopurulente; 
c) evoluţia este latentă. 
96. Printre cauzele sindromului de ochi uscat se numără și: 
a) administrarea de medicamente antidiabetice; 
b) administrarea de anticoncepţionale; 
c) fumatul. 

97. Blefaritele scuamoase se manifestă prin: 
a) eritem; 
b) tumefacție; 
c) scuame gălbui. 
98. În sindromul de ochi uscat, tabloul clinic cuprinde: 
a) senzaţie de corp străin; 
b) înţepături oculare; 
c) fotofobie. 
99. În funcţie de etiologie, conjunctivitele se împart în: 
a) virale; 
b) acute; 
c) bacteriene. | 
100. În funcţie de evoluţie, conjunctivitele se împart în: 
a) acute; 
b) subacute; 
c) cronice. 
101. Cele mai utilizate antibiotice cu administrare topică în con- 
junctivitele bacteriene sunt: 
a) gentamicina; 
b) tobramicina; 
c) cloramfenicolul. 
102. În funcţie de etiologie, se descriu mai multe tipuri de keratite: 
a) virale; 
b) micotice; 
c) subacute. 
103. Identificaţi factorii de risc asociaţi keratitelor: 
a) lentilele de contact; 
b) hipovitaminoza A; 
c) arsurile chimice. 
104. Clinic, keratitele evoluează cu: 
a) hiperemie conjunctivală; 
b) edem; 
c) fotofobie. 

105. Pentru diagnosticul de laborator al keratitelor sunt necesare: 
a) biopsii corneene; 
b) prelevare de secreţii oculare; 
c) biopsii palpebrale. 
106. Keratitele bacteriene se tratează cu: 
a) aciclovir; 
b) antibiotice; 
c) corticosteroizi topici. 
107. Keratitele fungice necesită administrarea de: 
a) clotrimazol; 
b) antibioterapie sistemică; 
c) ketoconazol. 
108. Diagnosticul de laborator al keratitelor virale se bazează pe: 
a) culturi de celule; 
b) antibiogramă; 
c) dozări imunoenzimatice. 
109. Endoftalmita presupune infecția bacteriană sau fungică a: 
a) vitrosului; 
b) umorii apoase; 
c) ambelor. 
110. În majoritatea cazurilor, sursa de infecţie în endofialmită es- 
te reprezentată de: 
a) flora conjunctivală; 
b) flora palpebrală; 
c) flora nepatogenă. 
111. Clasificarea anatomică a uveitelor le împarte pe acestea în: 
a) anterioare; 
b) intermediare; 
c) posterioare. 
112. Uveita anterioară se caracterizează clinic prin: 
a) scăderea acuităţii vizuale; 
b) fotofobie; 
c) lăcrimare. 

113. Tratamentul uveitelor cuprinde: 
a) corticoterapia cu administrare topică şi sistemică; 
b) antibioterapie locală; 
c) hipotensoare oculare. 
114. În funcţie de etiologie, cataractele pot fi: 
a) senile; 
b) acute; 
c) traumatice. 
115. Cataracta senilă: 
a) apare după vârsta de 60 de ani; 
b) evoluează spre cataractă totală; 
c) se manifestă prin scăderea acuităţii vizuale. 
116. Cataractele traumatice se datorează: 
a) contuziilor; 
b) plăgilor oculare perforante; 
c) diabetului zaharat. 
117. Presiunea oculară: 
a) se măsoară în mmHg; 
b) este crescută în glaucom; 
Cc) se măsoară cu ajutorul tonometrelor. 
118. Factorii de risc non-vasculari prezenți în glaucom sunt 
reprezentați de: 
a) prezenţa miopiei; 
b) istoricul familial pozitiv; 
c) vârsta. 
119. Ghidul Societăţii Europene de Glaucom recomandă ca diag- 
nosticul acestei afecțiuni să se bazeze pe următoarele criterii: 
a) creșterea valorilor tensiunii intraoculare peste valorile nor- 
male; 
b) modificări ale capului nervului optic; 
c) modificări caracteristice ale câmpului vizual. 
120. Printre cauzele glaucomului secundar se numără: 
a) decolarea de retină; 


Pa 

b) tumorile oculare; 
c) uveitele acute şi cronice. 
121. În etiologia strabismelor latente se numără: 
a) exoftalmia; 
b) asimetrii ale orbitelor; 
c) vicii de refracție. 
122. După sensul de deviaţie al axelor, se descriu: 
a) strabisme orizontale; 
b) strabisme verticale; 
c) strabisme congenitale. 
123. Tabloul clinic în retinopatia diabetică cuprinde: 
a) puncte negre în câmpul vizual; 
b) vedere dublă; 
c) dificultăți la citit. 
124. Copii străini intraoculari sunt reprezentaţi de: 
a) nisip; 
b) fragmente vegetale; 
c) fragmente metalice. 
125. Principalele cauze ale traumatismelor oculare sunt: 
a) accidentele de muncă; 
b) jocurile; 
c) accidentele domestice. 

Răspunsuri: 

1-a,c;2-b,c;3-a,b;4-a,b,c;5-b,c;6-a,c;7-a,b, 
c; 8-a,b,c;9-b,c;10-—a,b,c; ll -b,c;12-—a,b,c; 13-a, 
b; 14-a,c; 15-a,b,c; 16-a,b;17-a,b,c; 18—a,b;19-b, 
c; 20 —a,b,c; 21 —a,b;22-b,c;23-—a,b,c; 24-a,b,c;25-— 
a, b, c; 26 —a,b,c;27-b,c;28-a,b,c;29-a,b;30-a,c; 
31 -a,b,c; 32 —a,c;33—a,b,c;34-a,c;35-a,b,c;,36-b,c; 
37-a, b,c; 38 —b,c; 39—a,b,c;40-a,b;41 —a,b,c;42-a, 
b;43 —a,b,c;44—a,b,c; 45 —a,c;46—a,b,c;47-a,b; 48-a, 
b,c; 49-a,b; 50-—a,b,c; Sl -a,c;52-a,c;,53-a,b,c;54-b, 
c; 55 —a,b,c; 56 —a,b;57-a,c;58-a,c; 59-a,b,c;,60-b, 
c; 61 —a,b,c; 62 —a,c;63-a,b,c;64-a,b;65-—a,b,c;66-— 
a, b, c; 67 —a,b,c; 68 —a,b;69-a,b,c;70-b,c;7l-a,b,c; 
72 -a,b; 73 —a,b; 74-—a,c; 75-—a,b,c;76-a,c;77-a,b,c; 
78 —a,b,c; 79-b,c;80-a,b,c;81—a,b;82-a,b,c; 83-a, 
c; 84—a,b,c; 85-—a,c;86-a,b,c;87-a,b,c;88-—a,b;89-— 
a, b, c; 90 —a,c; 91 —a,b;92-a,b,c;93-—a,b,c,94-a,b; 
95 —a,b,c;96-b,c;97-a,b,c;98—a,b,c;99-—a,c; 100-a, 
b, c; 101 —a,b,c; 102 —a,b; 103 —a,b,c; 104-—a,b,c; 105 — 
a, b; 106 —b, c; 107 —a,c; 108 —-a,c; 109 -—a,b,c; l10-a,b; 
Il —a,b,c; 112 -—a,b,c; 113 -a,b,c;114-a,c;115-a,b,c; 
116-a,b; 117-—a,b,c; 118-—a,b,c; 119-a,b,c; 120-a,b,c; 
121 —a,b, c; 122 —a,b; 123 —a,b,c; 124-—a,b,c; 125-a,b,c. 

